title: Joonas Kiistala

text: Joonas Kiistala (s. 6. tammikuuta 1988 Rovaniemi) on entinen suomalainen jalkapalloilija. Hän oli pelipaikaltaan keskikenttäpelaaja.


title: Joonas Kiistala

text: Kiistala aloitti uransa Rovaniemen Palloseurassa, jossa hän pelasi vuoteen 2008 päästen debytoimaan Veikkausliigassa kaudella 2008. Hän pääsi esiintymään joukkueen kokoonpanossa kuitenkin vain harvakseltaan ja siirtyikin vuonna 2009 FC Santa Clausin riveihin.


title: Elias White Mutale

text: Elias White Mutale (21. marraskuuta 1929 – 12. helmikuuta 1990) oli sambialainen roomalaiskatolinen arkkipiispa. Hänet vihittiin papiksi 6. syyskuuta 1964 ja nimitettiin Mansan hiippakunnan piispaksi 3. heinäkuuta 1971. Piispaksi vihkiminen seurasi 12. syyskuuta. Pääkonsekraattorina toimi Clemens P. Chabukasansha, jota avustivat Emmanuel Milingo ja Nicola Agnozzi.


title: Elias White Mutale

text: 17. syyskuuta 1973 Mutale sai nimityksen Kasaman arkkihiippakunnan arkkipiispaksi, jona hän toimi kuolemaansa saakka.


title: Brian Skrudland

text: Brian Skrudland (s. 31. heinäkuuta 1963) on kanadalainen ammattilaisjääkiekkoilija, pelipaikaltaan keskushyökkääjä.


title: Brian Skrudland

text: Skrudland pelasi ennen ammattilaisuransa aloittamista kolme kautta, vuodet 1980–1983, Saskatoon Bladesissä juniorisarja WHL:ssä. Juniorivuosiensa jälkeen hän teki varaamattomana vapaana pelaajana syyskuussa 1983 sopimuksen Montréal Canadiensin kanssa. Hän pelasi vuosina 1983–1985 kaksi kautta sen farmijoukkueissa AHL:ssä, ensimmäisen kauden Nova Scotia Voyageursissa ja jälkimmäisen Sherbrooke Canadiensissa. Hän oli voittamassa vuonna 1985 Calder Cupia joukkueensa kapteenina ja sai Jack A. Butterfield Trophy -palkinnon AHL:n pudotuspelien arvokkaimpana pelaajana.


title: Brian Skrudland

text: Skrudland pelasi vuodesta 1985 alkaen vakituisesti NHL:ssä. Hän edusti NHL-vuosinaan viittä eri seuraa, Montréal Canadiensin lisäksi Calgary Flamesiä, Florida Panthersia, New York Rangersiä ja Dallas Starsia. Hän oli voittamassa Stanley Cupia kahdesti, Canadiensissa vuonna 1986, tulokaskaudellaan, ja Starsissa vuonna 1999. Lisäksi hän oli osa Stanley Cup -loppuotteluihin edennyttä Panthersin joukkuetta vuonna 1996. Kesäkuun 1993 laajennusvaraustilaisuuden kautta seuraan siirtynyt Skrudland toimi Florida Panthersin historian ensimmäisenä kapteenina vuoteen 1997.


title: Brian Skrudland

text: Puolustavan hyökkääjän roolissa pelannut Skrudland sijoittui vuonna 1994 kolmen parhaan joukkoon äänestyksessä NHL:n parhaan puolustavan hyökkääjän palkinnon Frank J. Selke Trophyn saajasta. Hän pelasi vuoteen 2000 kestäneellä NHL-urallaan 881 runkosarja- ja 164 pudotuspeliottelua. Hän teki runkosarjassa yhteensä 343 tehopistettä, 124 maalia ja 219 syöttöpistettä, ja pudotuspeleissä 61 tehopistettä, 15 maalia ja 46 syöttöpistettä.


title: Brian Skrudland

text: Pelaajauransa jälkeen Skrudland toimi vuosina 2000–2003 Calgary Flamesin apuvalmentajana. Vuonna 2010 hänet nimitettiin Florida Panthersin pelaajakehityksen johtajaksi.


title: Daniel Nlandu Mayi

text: Daniel Nlandu Mayi (s. 19. lokakuuta 1953 Kinshasa) on kinshasankongolainen roomalaiskatolinen piispa. Hänet vihki papiksi Kinshasan arkkihiippakuntaan Joseph-Albert Malula 20. huhtikuuta 1980, ja hänet nimitettiin sen vihkipiispaksi sekä Cataquasin titulaaripiispaksi 29. lokakuuta 1999. Piispaksi vihkiminen seurasi 30. tammikuuta 2000. Pääkonsekraattorina toimi Frédéric Etsou-Nzabi-Bamungwabi, jota avustivat Francisco-Javier Lozano ja Eugène Moke Motsüri.


title: Daniel Nlandu Mayi

text: 11. marraskuuta 2008 Nlandu Mayi sai nimityksen Matadin hiippakunnan koadjuuttoripiispaksi, ja 21. syyskuuta 2010 hänestä tuli sen piispa.


title: Juha-Pekka Inkeröinen

text: Juha-Pekka Inkeröinen (s. 23. marraskuuta 1988) on suomalainen jalkapalloilija. Inkeröisen pääasiallinen pelipaikka on keskikentän vasemmalla laidalla, mutta monipuolisena pelaajana hän pystyy pelaamaan myös puolustajana. Hän on pelannut koko uransa Rovaniemen Palloseurassa ja tehnyt debyyttinsä Veikkausliigassa kaudella 2008 ottelussa VPS:aa vastaan. Kaiken kaikkiaan Inkeröinen on pelannut Veikkausliigassa 13 ottelua ja saanut niissä yhden varoituksen.


title: Tukahduttava suvaitsevaisuus

text: Tukahduttava suvaitsevaisuus () on Herbert Marcusen vuonna 1965 julkaisema essee. Esseessä Marcuse esittelee näkökantansa, jonka mukaan puhdas suvaitsevaisuus suosii poliittista oikeistoa ja enemmistön tyranniaa. Marcusen mielestä toiminnalla, jota kutsutaan suvaitsevaisuudeksi, palvellaankin itse asiassa sorron tarkoitusperiä.


title: Lowestoftin taistelu

text: Lowestoftin taistelu oli 13. kesäkuuta 1665 toisen Englannin-Hollannin sodan aikana 40 merimailia Lowestoftista lounaaseen käyty meritaistelu. Se on yksi purjelaiva-ajan klassisista meritaisteluista, johon osallistui kaksi suurta laivastoa. Englannin laivastoon kuului 109 ja Hollannin 103 alusta.


title: Lowestoftin taistelu

text: Hollannin laivasto syöksyi toukokuun lopulla Doggermatalikon lähistölle, missä se kaappasi kahdenkymmenen englantilaisen aluksen saattueen. Englannin laivaston komentaja Yorkin herttua James sai tästä tiedon ja vei laivastonsa merelle lippulaivanaan "HMS Royal Charles". Laivasto siirtyi Southwoldin lahteen odottamaan hollantilaislaivastoa. Yorkin herttualla oli alipäällikköinä kaksi merisankaria: Sandwichin jaarli ja ruhtinas Rupert.


title: Lowestoftin taistelu

text: Kaksi päivää odotettuaan englantilaiset kohtasivat hollantilaiset 3. kesäkuuta aamulla. Laivastot purjehtivat toistensa sivuitse tulittaen toisiaan. Taistelu hajosi nopeasti keskinäisiksi otteluiksi, ja kaiken keskellä taistelivat lippulaivat "HMS Royal Charles" ja "Eendracht" keskenään. Taistelun "Eendracht" onnistui melkein entraamaan hieman suuremman vastustajaansa. Englantilaisten lippulaiva sai pahan osuman yläkansilleen, joka surmasi Falmouthin jaarlin, lordi Musgraven ja jaarli Burlingtonin pojan. "Eendrachtin" ruutivarastoon osui, ja se räjähti. Ainoastaan viisi merimiestä pelastui hollantilaisen lippulaivan tuhosta, jossa kuoli laivaston komentaja Wassenaerin. Hollantilaisten uudeksi komentajaksi nousi vara-amiraali Johan Evertsen. Taistelun kuluessa myös vara-amiraali Kortenaer sai surmansa "Groot Hollandian" kannella.


title: Lowestoftin taistelu

text: Ainoastaan Evertsenin ja Cornelis Trompin taito pelasti hollantilaiset tuholta. Laivasto vetäytyi Texelin ja Maasin suistoihin, jonne ne saapuivat illan pimentyessä. Laivasto oli menettänyt 32 alusta, joista yhdeksän vallattiin. Englannin laivasto menetti ainoastaan taistelun alussa vallatun "HMS Charityn".


title: Hentokorte

text: Hentokorte ("Equisetum scirpoides") on pienikokoinen, pohjoisten alueiden yhtäläisitiöinen sanikkainen.


title: Hentokorte

text: Monivuotinen hentokorte kasvaa 10–20 cm korkeaksi. Maavarsisto levittäytyy laajalle, ja siitä nousee ryhminä rennohkoja, kaarevia ja mutkaisia varsia. Varret ovat haarattomia ja korkeintaan yhden millimetrin paksuisia, ja niissä on harjuja ja uurteita 6 tai 8. Sisältä varret ovat onttoja: hyvin pientä keskionteloa ympyröivät sivuontelot. Lehdet ovat vähäisiä, yhdiskasvuisia kiehkuroita, jotka muodostavat hammasreunaisia tuppia varren nivelkohtiin. Tupet ovat mustahkoja, ja niissä on kolme tai neljä hammasta. Hampaat ja niiden pitkät, äimämäiset kärjet ovat pysyviä. Käpymäiset itiötähkät ovat varren latvassa, lähes kokonaan latvatupen sisällä. Itiöpesäkkeet ovat perällisten kuusikulmaisten kilpien alapinnalla. Suomessa hentokortteen itiöt kehittyvät heinä-syyskuussa. Alkeisvarsikko on kaksikotinen, liuskainen, maanpäällinen ja väriltään vihreä. Hentokorte säilyy talven yli vihreänä.


title: Hentokorte

text: Euroopassa hentokortteen levinneisyysalue on pohjoinen. Sitä kasvaa Norjan ja Ruotsin keskiosista Pohjois-Suomeen ja Kuolan niemimaalle, Baltiaan ja Pohjois-Venäjälle. Laji on levinnyt myös suurimpaan osaa Siperiaa, Pohjois-Japaniin ja edelleen Alaskaan, Kanadaan ja Yhdysvaltojen pohjoisosiin. Hentokortetta kasvaa myös Länsi-Grönlannissa ja Huippuvuorilla. Suomessa hentokortetta tavataan kahdella pääalueella: Pohjois-Suomessa Kainuusta ja Etelä-Lapista pohjoisimpaan Lappiin, sekä Ahvenanmaalta, josta laji on tosin lähes kadonnut 1900-luvun aikana. Muualta maasta lajista on vain muutama havainto Etelä-Suomen kalkkialueilta.


title: Hentokorte

text: Hentokortetta tavataan kosteissa kuusikoissa, lettosoiden laiteilla ja mättäillä, lähteikköpaikoilla, rantatörmissä, tunturiniityillä ja -kankailla, varjoisilla kalliorinteillä ja kalkkilouhikoissa. Laji on kalkinvaatija.


title: Enemmistön tyrannia

text: Enemmistön tyrannia on uhkakuva, jossa enemmistön tekemät päätökset johtavat vähemmistöjen sortoon. Sitä käytetään yleensä argumenttina, jolla kritisoidaan pelkkään enemmistöön perustuvaa päätöksentekoa (enemmistösääntö).


title: Enemmistön tyrannia

text: Valtiollisella tasolla yleisiä keinoja enemmistön tyrannian välttämiseksi ovat määräenemmistösäännöt (esimerkiksi erillinen perustuslainsäätämisjärjestys), parlamentin valtaoikeuksien rajoittaminen sekä perusoikeuksien turvaaminen vaikeasti kumottavilla laeilla. Myös vallan jakamisella eri instituutioihin pyritään estämään vallan väärinkäyttöä hallinnon sisällä.


title: Etnosentrismi

text: Etnosentrismi on taipumusta uskoa oman etnisen ryhmän olevan keskeisesti tärkeä, ja arvioida kaikkia muita ryhmiä suhteessa omaan.


title: Etnosentrismi

text: Etnosentrinen yksilö tuomitsee muita ryhmiä suhteessa omaan erityiseen ryhmänsä tai kulttuuriinsa, kantaen erityisesti huolta kielestä, käyttäytymisestä, tavoista ja uskonnosta. Näiden etnisten jaotteluiden ja niiden osajaotteluiden tarkoitus on määritellä etnisyyden oma, ainutlaatuinen kulttuurinen identiteetti.


title: Andy Whitfield

text: Andy Whitfield (17. heinäkuuta 1971 Amlwch, Wales – 11. syyskuuta 2011 Sydney, Australia) oli walesilainen näyttelijä ja malli. Hän oli tunnettu parhaiten pääroolistaan televisiosarjassa "Spartacus: Blood and Sand". Whitfield menehtyi Non-Hodgkinin lymfoomaan syyskuussa 2011.


title: Yksiulotteinen ihminen

text: Yksiulotteinen ihminen: Teollisen yhteiskunnan tarkastelua on Herbert Marcusen vuonna 1964 julkaistu kirja, jossa hän kritisoi laajalti sekä nykyaikaista kapitalismia että Neuvostoliittoa. Marcuse dokumentoi samanlaisten sosiaalisen sorron muotojen nousua molemmissa yhteiskuntamalleissa, samoin kuin vallankumouksellisen potentiaalin vähenemistä lännessä. Hänen nähdäkseen "edistynyt teollisuusyhteiskunta" luo vääriä tarpeita, jotka integroivat yksilöt vallitsevaan tuotanto- ja kulutusjärjestelmään joukkoviestimien, mainonnan, tuotantotalouden ja nykyaikaisten ajattelutapojen avulla.


title: Yksiulotteinen ihminen

text: Tästä seuraa yksiulotteinen ajattelu- ja käyttäytymistapojen maailma, missä taipumukset ja kyvyt kriittiseen ajatteluun ja vastarintaan kuihtuvat. Vastustaakseen vallitsevaa ilmastoa Marcuse kannattaa "suurta kieltäytymistä" ainoana riittävänä vastustamisen keinona kaikenkattavia valvontamenetelmiä kohtaan. Kirjassa hän puolustaa "kielteistä ajattelua" häiritsevänä voimana hallitsevaa positivismia vastaan.


title: Novatus Rugambwa

text: Novatus Rugambwa (s. 8. lokakuuta 1957 Bukoba) on tansanialainen roomalaiskatolinen arkkipiispa ja Pyhän istuimen diplomaatti. Nestorius Timanywa vihki hänet 5. tammikuuta 1986 diakoniksi ja 6. heinäkuuta 1986 papiksi Bukoban hiippakuntaan. 6. helmikuuta 2010 hän sai nimityksen Tagarian titulaariarkkipiispaksi ja apostoliseksi nuntiukseksi São Tomé ja Príncipelle. 20. helmikuuta hänet nimitettiin lisäksi apostoliseksi nuntiukseksi Angolaan.


title: Novatus Rugambwa

text: Tarcisio Bertone konsekroi Rugambwan piispaksi Pier Giorgio Micchiardin ja Nestorius Timanywan avustamana 18. maaliskuuta 2010.


title: Nestorius Timanywa

text: Nestorius Timanywa (s. 7. toukokuuta 1937) on tansanialainen roomalaiskatolinen piispa. Hänet vihki papiksi Bukoban hiippakuntaan Laurean Rugambwa 11. joulukuuta 1966, ja hän sai 26. marraskuuta 1973 nimityksen Bukoban piispaksi. Piispaksi vihkiminen seurasi 24. helmikuuta 1974. Pääkonsekraattorina toimi Laurean Rugambwa, jota avustivat Marc Mihayo ja Christopher Mwoleka.


title: Almachius Vincent Rweyongeza

text: Almachius Vincent Rweyongeza (s. 1. tammikuuta 1956) on tansanialainen roomalaiskatolinen piispa. Hänet vihittiin papiksi Bukoban hiippakuntaan 6. joulukuuta 1981 ja nimitettiin Kayangan hiippakunnan piispaksi 14. elokuuta 2008. Piispaksi vihkiminen seurasi 6. marraskuuta. Pääkonsekraattorina toimi Polycarp Pengo, jota avustivat Severine Niwemugizi ja Nestorius Timanywa.


title: Ignatius Chama

text: Ignatius Chama (s. 12. elokuuta 1957) on sambialainen roomalaiskatolinen piispa. Hänet vihittiin papiksi Mansan hiippakuntaan 12. elokuuta 1984 ja nimitettiin Mpikan hiippakunnan piispaksi 17. heinäkuuta 2008. Piispaksi vihkiminen seurasi 28. syyskuuta. Pääkonsekraattorina toimi Nicolas Girasoli, jota avustivat George Cosmas Zumaire Lungu ja James Mwewa Spaita.


title: Fernando José Penteado

text: Fernando José Penteado (s. 7. heinäkuuta 1934 São Paulo) on brasilialainen roomalaiskatolinen piispa. Hänet vihittiin papiksi São Paulon arkkihiippakuntaan 8. joulukuuta 1960 ja nimitettiin sen vihkipiispaksi sekä Turres Ammeniaen titulaaripiispaksi 2. huhtikuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.


title: Fernando José Penteado

text: 5. heinäkuuta 2000 Penteado sai nimityksen Jacarezinhon hiippakunnan piispaksi, jona hän toimi, kunnes jäi eläkkeelle 23. kesäkuuta 2010.


title: Laurindo Guizzardi

text: Laurindo Guizzardi CS (s. 7. heinäkuuta 1934 Nova Bassano) on brasilialainen roomalaiskatolinen piispa. Hänet vihittiin papiksi 20. joulukuuta 1959 ja nimitettiin Bagén hiippakunnan koadjuuttoripiispaksi 4. helmikuuta 1982. 12. helmikuuta hänestä tuli Bagén piispa. Piispaksi vihkiminen suoritettiin 18. huhtikuuta. Pääkonsekraattorina toimi João Cláudio Colling, jota avustivat Benedito Zorzi ja Jayme Henrique Chemello.


title: Laurindo Guizzardi

text: 28. marraskuuta 2001 Guizzardi sai nimityksen Foz do Iguaçun piispaksi, jona hän toimi, kunnes jäi eläkkeelle 20. lokakuuta 2010.


title: Jayme Henrique Chemello

text: Jayme Henrique Chemello (s. 28. heinäkuuta 1932 São Marcos) on brasilialainen roomalaiskatolinen piispa. Hänet vihittiin papiksi 6. joulukuuta 1958 ja nimitettiin Pelotasin hiippakunnan vihkipiispaksi sekä Bisican titulaaripiispaksi 11. helmikuuta 1969. Piispaksi vihkiminen seurasi 20. huhtikuuta. Pääkonsekraattorina toimi Antônio Zattera, jota avustivat Benedito Zorzi ja Angelo Félix Mugnol.


title: Jayme Henrique Chemello

text: 1. syyskuuta 1977 Chemello sai nimityksen Pelotasin hiippakunnan piispaksi. Hänet asetettiin virkaan 4. marraskuuta. Hän jäi eläkkeelle 1. heinäkuuta 2009.


title: Antônio Zattera

text: Antônio Zattera (25. heinäkuuta 1899 – 16. lokakuuta 1987) oli brasilialainen roomalaiskatolinen piispa. Hänet vihittiin papiksi 12. elokuuta 1923 ja nimitettiin Pelotasin hiippakunnan piispaksi 31. tammikuuta 1942. Piispaksi vihkiminen seurasi 31. toukokuuta. Pääkonsekraattorina toimi João Batista Becker, jota avustivat José Baréa ja Cândido Julio Bampi.


title: Antônio Zattera

text: Zattera osallistui Vatikaanin toiseen kirkolliskokoukseen. Hän erosi tehtävistään piispana 1. syyskuuta 1977.


title: Antônio Zattera

text: Zattera perusti Pelotasin katolisen yliopiston.


title: Damian Kyaruzi

text: Damian Kyaruzi (s. 22. huhtikuuta 1940) on tansanialainen roomalaiskatolinen piispa. Hänet vihittiin papiksi 29. kesäkuuta 1968 ja nimitettiin Sumbawangan hiippakunnan piispaksi 21. huhtikuuta 1997. Piispaksi vihkiminen seurasi 29. kesäkuuta. Pääkonsekraattorina toimi Mario Epifanio Abdallah Mgulunde, jota avustivat Polycarp Pengo ja Nestorius Timanywa.


title: HD 85512 b

text: HD 85512 b on eksoplaneetta, joka kiertää oranssia keskustähteään elämänvyöhykkeen sisäreunan tuntumassa. Planeetta on noin 3,6 maan massainen supermaa, jolla on kaasukehä. Kaasukehän ominaisuuksia ei tunneta. Jos planeetalla on riittävästi valoa heijastava ohuehko kaasukehä, sillä saattaa olla nestemäistä vettä ja elämää. toisaalta planeetta sattaa olla kasvihuoneilmiön elinkelvottomaksi kuumentama "super-Venus".


title: HD 85512 b

text: Planeetan keskustähti HD 85512 (Gl 370) on oranssi pääsarjan tähti Purjeen tähdistössä 36 valovuoden päässä Maasta. Spektrityyppi K5V. Tähti on aurinkoa vanhempi ja runsasmetallisempi. Tähden teoreettinen säteilyntuotto eli bolometrinen luminositeetti on noin 0,126 Aurinkoa.


title: HD 85512 b

text: Planeetan löysivät Euroopan eteläisen observatorion (ESO) tähtitieteilijät Chilessä sijaitsevassa La Sillan observatoriossa mittaamalla HARPS-spektrografilla keskustähden huojunnan.


title: HD 85512 b

text: Planeetan kiertoaika 58.43 päivää, josta laskettu etäisyys keskustähdestä 0,26 AU. Radan soikeus saattaa vaihdella välillä 0–0,21.


title: HD 85512 b

text:
Planeetta HD 85512 b massa on ainakin 3,5-kertainen Maan massaan verrattuna,
jolloin se on melko varmasti supermaa. Näin massiivisella planeetalla on aina kaasukehä. Tätä ei voi varmistaa, koska pelkkä planeetan keskustähteensä vetovoimalla aiheuttama huojunta on havaittu. Painovoima planeetan pinnalla on 1,4 g.


title: HD 85512 b

text:
Tähtitieteilijöiden mukaan HD85512 b sijaitsee ehkä vyöhykkeellä, jossa vesi saattaa pysyä planeetan pinnalla nestemäisessä muodossa, jos planeetan kaasukehä olisi hyvin suotuisa.
Mutta planeetta kiertää melko optimistisesti arvioidun elämänvyöhykkeen
sisäreunan lähellä, ja melko varmasti paksun kaasukehän kasvihuoneilmiö kuumentaa planeetan pintaa. Planeetan keskustähti säteilee planeetalle 1,88 kertaa niin paljon kuin Aurinko Maahan. Tämä on suunnilleen sama minkä Aurinko säteilee Venukseen,
jossa kasvihuoneilmiö on riistäytynyt käsistä.
Kaiken lisäksi planeetan arvellaan olevan vuorovesilukkiutunut siten, että
aurinko paahtaa yhden pallonpuoliskon keskustaan.


title: HD 85512 b

text: Planeetta saattaisi olla tietyissä, suotuisissa oloissa elinkelpoinen ja sen pinta vain hieman Maata kuumempi. Planeetan kaasukehän tulisi muistuttaa Maan kaasukehää, olla runsaspilvinen ja maata runsaammin valoa heijastava.


title: HD 85512 b

text:
Planeetan tulisi olla puoliksi pilvien peitossa sekä valonheijastuskyvyn yli 50 %, ja ehkä radan soikea, jotta se sopisi elämälle.
Planeetan kaasukehän huipun lämpötila, tasapainolämpötila on eräiden arvioiden mukaan keskimäärin 25 °C, jos planeetan kaasukehä muistuttaa Maan kaasukehää.


title: Norjan kunnallis- ja aluevaalit 2011

text: Norjan kunnallis- ja aluevaalit 2011 järjestettiin 12. syyskuuta 2011. Kyselyjen mukaan konservatiivipuolue (Høyre) oli nousemassa vaalien voittajaksi. Suurimman puolueen aseman näytti säilyttävän edelleen työväenpuolue. Pahimmin vaaleissa tappion kärsivät oikeistopopulistinen edistyspuolue ja Sosialistinen vasemmistopuolue. Kymmenessä kunnassa ennakkoäänestys oli mahdollista myös internetin kautta. Ennakkoäänestys päättyi 10. syyskuuta, ja kokeiluun osallistuneissa kunnissa lähes kolme neljäsosaa ennakkoäänistä oli jätetty verkon kautta.


title: Norjan kunnallis- ja aluevaalit 2011

text: Høyren sai äänistä noin 27,9 prosenttia eli 8,7 prosenttiyksikköä enemmän kuin edellisissä paikallisvaaleissa neljä vuotta sitten. Työväenpuolue säilyi suurimpana puolueena. Sitä äänesti 31,7 prosenttia (+2,0) ja edistyspuoluetta 11,5 prosenttia (-6,0).


title: Tarkiainen

text: Tarkiainen on suomalainen sukunimi, joka on muun muassa seuraavilla henkilöillä:


title: Pohjoismaiset hiihtolajit talviolympialaisissa 2014

text: Pohjoismaisissa hiihtolajeissa kilpailtiin Sotšin 2014 talviolympialaisissa 8. – 23. helmikuuta. Maastohiihtokilpailut käytiin Lauran maasto- ja ampumahiihtokeskuksessa ja mäkihypyn sekä yhdistetyn kilpailut puolestaan RusSki Gorki -mäkihyppykeskuksella. Tapahtumia oli yhteensä 19, joista 12 oli maastohiihtotapahtumia, kolme yhdistetyn tapahtumaa ja loput neljä olivat mäkihyppytapahtumia. Naiset pääsivät kilpailemaan mäkihypyssä ensimmäistä kertaa olympialaisten historiassa.


text: 11. helmikuuta


text: 19. helmikuuta


text: Venäjän Maksim Vylegžanin ja Nikita Krjukov hiihtivät kilpailussa toiseksi. Vylegžaninin tulokset talviolympialaisissa 2014 kuitenkin mitätöitiin dopingrikkomuksen vuoksi marraskuussa 2017.


text: 14. helmikuuta


text: 9. helmikuuta


text: Venäjän Maksim Vylegžanin hiihti kilpailussa neljänneksi. Hänen tuloksensa talviolympialaisissa 2014 kuitenkin mitätöitiin dopingrikkomuksen vuoksi marraskuussa 2017.


text: 23. helmikuuta


text: Kilpailun voittaneen venäläisen Aleksandr Legkovin ja toiseksi sijoittuneen venäläisen Maksim Vylegžaninin tulokset talviolympialaisissa 2014 mitätöitiin marraskuussa 2017 dopingrikkomusten vuoksi.


text: 16. helmikuuta


text: Venäjän joukkue, jossa hiihtivät Dmitri Japarov, Aleksandr Bessmertnyh, Aleksandr Legkov ja Maksim Vylegžanin sijoittui kilpailussa toiseksi. Marraskuussa 2017 Legkovin ja Vylegžaninin tulokset talviolympialaisissa 2014 kuitenkin mitätöitiin dopingrikkomusten vuoksi.


text: 13. helmikuuta


text: 8. helmikuuta


text: 22. helmikuuta


text: 15. helmikuuta


text: 12. helmikuuta


text: 18. helmikuuta


text: 20. helmikuuta


text: 17. helmikuuta


text: 11. helmikuuta


title: En ole kreivitär

text: En ole kreivitär on Hannu Lemisen ohjaama suomalainen elokuva vuodelta 1945.


title: En ole kreivitär

text: Elokuva on kuvitteellisen Pomeranian hovien ja hotellien ympäristössä tapahtuva romanttinen kertomus. Helena Kara näyttelee pääosassa kaksoisroolin mannekiinina ja kreivittärenä. Elokuva on ensimmäinen Suomen Filmiteollisuuden uusilla studioilla Helsingin Liisankadulla valmistunut elokuva. Leminen sai lavastuksesta Jussi-palkinnon, joskin käsikirjoituksen tehnyt mutta lavastajana paremmin tunnettu Roy eli Tapio Vilpponen on jälkikäteen sanonut, että hänen tekisi mieli ottaa osansa kunniasta.


title: En ole kreivitär

text: Aikalaisarvioissa erityisen kiitoksen saavat Lemisen upea lavastus sekä muut ulkoiset puitteet, mutta useimmat kiinnittävät huomiota myös juonen hajanaisuuteen. Näkemykset kiteyttää Olavi Vesterdahl (Aamulehti): "Esiintyjien puvusto [on] loistelias ja suuret tanssikohtaukset antoivat lisää silmänruokaa, niin että filmi ulkonaisilta puitteiltaan on häikäisevä - ei ihme että ohut juoni uhkaa sortua kaiken tämän alle." Toini Aaltonen (Suomen Sosialidemokraatti) antaa kiitoksen Marius Raichin kuvaukselle ja Nils-Eric Fougstedtin musiikille."


title: En ole kreivitär

text: Vaikka elokuva on myöhemmin eräässä arviossa sijoitettu Lemisen tuotannon parhaimmistoon, on kuitenkin sanottu myös, että onnistuneesti luotujen miljöiden elokuva on "jähmeäksi jäävä romanttinen satu".


title: En ole kreivitär

text: Elokuvan tekijät saivat kaksi Jussi-palkintoa, Marius Raichi kuvauksesta ja Hannu Leminen lavastuksesta.


title: En ole kreivitär

text: Jussi-palkitut elokuvat


title: Night People Group

text: Night People Group Oy suomalainen ravintola-alan yritys, jolla on 14 yökerhoa ja baaria 5 paikkakunnalla, ja on perustettu vuonna 2011.


title: Night People Group

text: Night People Groupilla on palveluksessaan suoraan ja välillisesti 1000 työntekijää, ja yrityksen ravintoloissa vierailee vuosittain reilu miljoona ihmistä. Night People Group on rekisteröity tavaramerkki.


title: Night People Group

text: Keväällä 2011 Night People Group Oy osti suurimman osan SK Entertainment Group Oy:n kotimaan liiketoiminnasta. Yhtiö hakeutui yrityssaneeraukseen ja pääsi menettelyyn sysksyllä 2013. Yrityssaneeraukseen päässeen yrityksen toimintaa tervehdytetään, jottei se tulevaisuudessakaan ajautuisi konkurssiin. Yrityksen toiminta jatkuu normaalisti.


title: Glukoosi-6-fosfataasi

text: Glukoosi-6-fosfataasi on entsyymi, joka katalysoi glukoneogeneesin ja glykogenolyysin eli glykogeenin hajotuksen viimeistä vaihetta. Entsyymi hydrolysoi glukoosi6-fosfaatin glukoosiksi ja fosfaatti-ioniksi. Glukoosi-6-fosfataasin EC-numero on EC 3.1.3.9.


title: Glukoosi-6-fosfataasi

text: Nisäkkäillä glukoosi-6-fosfataasia esiintyy kiinnittyneenä maksan ja munuaisten endoplasmakalvostoon ja puuttuu esimerkiksi aivoista ja lihaksistosta. Nisäkkäiden entsyymi koostuu 357 aminohaposta ja on hyvin hydrofobinen proteiini. Glukoosi-6-fosfataasin aktiivinen kohta muistuttaa lipidifosfataasien ja vanadiinihaloperoksidaasien rakennetta ja katalyyttisesti tärkeitä aminohappoja ovat histidiini-, lysiini- ja arginiiniaminohapot. Histidiiniaminohappo muodostaa glukoosi-6-fosfaatin fosforyyliryhmän kanssa fosfoentsyymi kompleksin, joka on nukleofiilinen ja katalysoi hydrolyysiä. Toisen histidiiniaminohapon tehtävänä on toimia protonin lähteenä katalyysissä. Kaksi arginiiniaminohappoa ja mahdollisesti myös lysiini muodostavat vetysidoksia ja siten stabiloivat reaktion siirtymätiloja.


title: Glukoosi-6-fosfataasi

text: Glukoosi-6-fosfataasi vaatii toimiakseen Ca-ioneihin sitoutuvan stabilisoivan proteiinin. Entsyymin aktiivisuutta säätelee pääasiassa substraatin glukoosi-6-fosfaatin ja tuotteen glukoosin konsentraatio solussa. Kun glukoosia on solussa paljon on glukokinaasin toiminta aktiivisempaa kuin glukoosi-6-fosfataasin ja glykolyysi käynnistyy. Kun glukoosin konsentraatio laskee, aktivoituu glukoosi-6-fosfataasi. Insuliini on osittainen entsyymin inhibiittori ja tämä johtuu mahdollisesti insuliinin aktivoimasta proteiinista.


title: Glukoosi-6-fosfataasi

text: Mutaatiot, jotka aiheuttavat entsyymin aktiivisen kohdan aminohappojen muuntumisen toisiksi johtavat toimimattomaan glukoosi-6-fosfataasientsyymiin. Tämä aiheuttaa von Gierken tautia, joka on glykogeenin varastointisairaus. Se johtaa glykogeenin kertymiseen maksaan ja oireina ovat muun muassa hypoglysemia, kasvun hidastuminen ja laktinen asidemia. Mutaatiot periytyvät aurosomaalisesti ja ovat resessiivisiä. Entsyymin liiallinen tuotanto johtaa epänormaalin voimakkaaseen glukoosin tuotantoon maksassa.


title: Vågenin taistelu

text: Vågenin taistelu oli 2. elokuuta 1665 toisen Englannin-Hollannin sodan aikana käyty meritaistelu.


title: Neljän päivän taistelu

text: Neljän päivän taistelu käytiin 1.-4. kesäkuuta 1666 toisen Englannin-Hollannin sodan aikana. Taistelu on yksi merisotahistorian pisimmistä.


title: Augustin Mannerheim

text: Augustin Mannerheim (17. elokuuta 1915 Ruotsi – 30. elokuuta 2011 Linköping, Ruotsi), vapaaherra, oli ruotsalainen metsänhoitaja ja kirjailija.


title: Augustin Mannerheim

text: Mannerheimin vanhemmat olivat metsäyhtiö Kramfors AB:n toimitusjohtaja Johan Mannerheim ja Palaemona Treschow, jotka olivat muuttaneet 1904 emigrantteina Ruotsiin. Marsalkka Carl Gustaf Emil Mannerheim oli hänen setänsä. Hänen puolisonsa oli psykiatri ja kirjailija Brita o.s. Danell.


title: Augustin Mannerheim

text: Mannerheim opiskeli kirjallisuutta Uppsalan yliopistossa, mutta joutui siirtymään toiselle alalle, metsänhoitajaksi, vanhempiensa kuoleman jälkeen, jolloin vastuu Grensholmin kartanosta jäi hänelle. Hän julkaisi kuitenkin seitsemän runokokoelmaa, viimeisen 2005.


title: Augustin Mannerheim

text: Mannerheim käänsi viimeisinä vuosinaan Goethen tekstejä, jotka julkaistiin kokoelmana "Livskälla ur döden sprungen". Teos sai 2011 Ruotsin Akatemian ja Samfundet De Nion kirjallisuuspalkinnot. Hän kirjoitti metriikan teoriasta teoksen "Poesins musik", ja Linköpingin yliopisto myönsi hänelle hänen alalla tekemistään tutkimuksista kunniatohtorin arvon 1997.


title: Augustin Mannerheim

text: Mannerheim vastasi marsalkka Mannerheimin Ruotsiin siirtämästä arkistosta. Hän lahjoitti sen 1993 Suomen Kansallisarkistoon. Hänen aloitteestaan Steven Holl suunnitteli Kiasmaan ikkunan Mannerheimin ratsastajapatsaan kohdalle.


title: Augustin Mannerheim

text: Mannerheim oli suuri Suomen ystävä ja vieraili Suomessa vuosittain. Hänelle myönnettiin 1994 Suomen Valkoisen Ruusun ritarikunnan komentajan arvo.


title: Gösta Olof Raase

text: Gösta Olof Ferdinand Lindholm (30. huhtikuuta 1921 Tammisaari – 4. huhtikuuta 1987 Helsinki) oli suomalainen näytelmiä sekä radiokuunnelmia kirjoittanut kirjailija ja filosofian tohtori. Hän käytti kirjailijanimeä Gösta Olof Raase. Lindholm teki Yleisradion 1950-luvulla järjestämien maanlaajuisten telepatia kokeiden pohjalta skeptisen väitöskirjan "Fehlerguellen der sog. ASW-Versuche", joka paljasti, että kaukotajututkimuksen tuloksiin vaikuttivat mm. uskonnolliset arvot, poliittiset ja rodulliset mielipiteet, kesät meren rannalla sekä vastenmielisyys matematiikkaa kohtaan. Vastaväittäjänä toimi Kai von Fieandt. Ennen kirjailijan uralle siirtymistään Lindholm toimi Kallion lukion rehtorina.


title: Paavo Novela

text: Ole Gustaf Håkan Stoltzenberg (1. heinäkuuta 1914 Helsinki – 17. heinäkuuta 1983 Helsinki) oli suomalainen kirjailija ja pakinoitsija. Hän käytti kirjailijanimeä Paavo Novela.


title: Paavo Novela

text:
Omalla nimellä :
Nimellä "Paavo Novela" :


title: T. I. Wuorenrinne

text: Toivo Ilmari Wuorenrinne (vuoteen 1906 Berggrén; 24. huhtikuuta 1892 Loppi – 19. maaliskuuta 1984 Helsinki) oli suomalainen työväenopiston rehtori, professori ja kirjailija.


title: T. I. Wuorenrinne

text: Lopen Sajaniemestä kotoisin olleen Toivo Wuorenrinteen vanhemmat olivat kunnallisneuvos, Yli-Melkon ratsutilan isäntä Aapo (Abraham) Berggrén, vuodesta 1905 Wuorenrinne ja Alma Agatha Åkerberg. Hän pääsi ylioppilaaksi 1912 Mikkelin yhteiskoulusta ja valmistui filosofian kandidaatiksi 1915. Opiskeluaikanaan Wuorenrinne kiinnostui näyttelemisestä ja oli mukana muun muassa maaseudulle suuntautuneilla teatterikiertueilla.


title: T. I. Wuorenrinne

text: Wuorenrinne toimi suomen kielen lehtorina, SOK:n palveluksessa konsulenttina sekä 1918–1919 tasavaltalaisten ja myöhemmin kansallisen edistyspuolueen puoluesihteerinä. Vuosina 1920–1925 Wuorenrinne toimi Kotkan työväenopiston johtajana ja samaan aikaan hän oli sivutoimisena näyttelijänä Kotkan Näyttämöllä ja Kotkan työväenteatterissa. Wuorenrinne oli Työväen Akatemian rehtori 1925–1938 ja Helsingin työväenopiston rehtori 1936–1961. Hän oli myös Yhteiskunnallisen korkeakoulun kansansivistysopin ja puhetaidon opettajana sekä Suomen Puheopiston puhetaidon historian opettajana ja jonkin aikaa opiston rehtorina. Wuorenrinne oli perustamassa "Työväenopistolehteä" (myöhemmin "Opistolehti") ja toimi sen päätoimittajana. Wuorenrinne sai sai kouluneuvoksen arvon vuonna 1942 ja professorin arvon vuonna 1953. Vuosina 1960–1967 Wuorenrinne oli Suomen kansallisteatterin johtokunnan puheenjohtajana.


title: T. I. Wuorenrinne

text: Wuorenrinne oli perustamassa Loppi-seura ry:tä ja hän toimi 25 vuotta seuran puheenjohtajana. Hän myötävaikutti myös Lopen opiston ja Lopen kotiseutumuseon perustamiseen.


title: T. I. Wuorenrinne

text: Toivo Wuorenrinne oli naimisissa vuodesta 1929 Eva Annikki Oravalan kanssa.


title: Eino Isohanni

text: Eino Viljami Isohanni (15. syyskuuta 1914 Kannus – 16. toukokuuta 1984 Kokkola) oli suomalainen toiminnanjohtaja ja kirjailija.


title: Eino Isohanni

text: Isohanni toimi muun muassa kansakoulutarkastajana ja Keski-Pohjanmaan maakuntaliiton toiminnanjohtajana.


title: Kalle Iso-Jämsä

text: Kalle Iso-Jämsä (7. tammikuuta 1915 Haukipudas – 15. maaliskuuta 1983 Kuusamo) oli suomalainen kirjailija.


title: D. J. Caruso

text: Daniel John ”D.J.” Caruso (s. 17. tammikuuta 1965) on yhdysvaltalainen elokuvaohjaaja ja -tuottaja. Caruso on ohjannut elokuvat "Paranoia", "Rahantekijä", "Taking Lives", "The Salton Sea", "Eagle Eye" ja "I Am Number Four". Caruso on myös ohjannut jaksoja televisiosarjoihin, kuten "Shield – lain varjolla", "Over There", "Smallville" ja "Dark Angel".


title: AVA-instituutti

text: AVA-instituutti on johtamis- ja esimiestaitoihin, myynti- ja asiakaspalvelutaitoihin sekä muuhun henkilöstön kehittämiseen erikoistunut koulutus-, valmennus- ja kehittämisorganisaatio, joka on perustettu 1920.


title: AVA-instituutti

text: AVA-instituutti kuuluu Elinkeinoelämän keskusliiton oppilaitoksiin. Sillä on myös opetushallituksen myöntämä ammatillisen erikoisoppilaitoksen status, joka mahdollistaa henkilöstövalmennusten lisäksi tutkintotavoitteisen koulutuksen järjestämisen. Perinteisten koulutusmuotojen lisäksi AVA-instituutti hyödyntää valmennuksissaan uusimpia oppimisteknologioita.


title: AVA-instituutti

text: AVA-instituutin historia kietoutuu olennaisena osana Suomen osuuskauppaliikkeen historiaan. Se perustettiin "Kulutusosuuskuntien Keskusliiton Osuuskauppakouluna" kehittämään osuuskaupan henkilöstön osaamista. Kolme vuotta myöhemmin KK:n Osuuskauppakoulu sai seurakseen "Kulutusosuuskuntien Keskusliiton Kirjeopiston".


title: AVA-instituutti

text: AVA-instituutin yli 90 vuoden historiassa on monia mielenkiintoisia yksityiskohtia. Osuuskauppakoulu on ollut merkittävä yhteiskunnallinen vaikuttaja. Sen taustahenkilöinä ja kouluttajina on toiminut mm. lukuisia ministeritason vaikuttajia, kuten Väinö Tanner, Jalo Aura, Uuno Takki ja maamme ensimmäinen naisministeri Miina Sillanpää. Osuuskauppakoulu olikin yksi ensimmäisistä naisille ammatillista koulutusta tarjonneista oppilaitoksista.


title: AVA-instituutti

text: AVA-instituutin valmennusten sisällöt ja menetelmät ovat heijastaneet eri aikoina tarvittavia taitoja ja osaamista. Esimerkiksi 1920- ja 1930-luvuilla valmennuksissa korostettiin aiheina kirjanpitoa ja kannattavaisuuslaskentoa, kauppakirjeenvaihtoa, reklaamioppia, siirtomaatavaraoppia, henkilökunnan valintaa taipumustensa perusteella sekä liikkeenhoidon valvonta- ja tarkkailutehtäviä.


title: AVA-instituutti

text: Osuuskauppakoulun toiminta jatkui vilkkaana myös toisen maailmansodan aikana, vaikka koulutuksia jouduttiinkin keskeyttämään tilojen tuhoutuessa Helsingin suurpommituksissa 1944. Koulu ja opisto toimivat Helsingin Kirkkokadulla, Pohjoisrannassa ja Mikonkadulla 1950-luvulle saakka.


title: AVA-instituutti

text: 1950-luvun alussa osuuskauppakoulu ja kirjeopisto aloittivat omissa tiloissaan Strömsin kartanon alueella Helsingin Roihuvuoressa. Ne yhdistyivät "E-Instituutiksi" 1970. Toiminta laajeni ja monimuotoistui 1980-luvulla. Instituutti tarjosi mm. kaupan alan, hotelli- ja ravintola-alan, rakennusalan ja vakuutusalan koulutuksia, joihin osallistui vuosittain yli 14 000 henkilöä.


title: AVA-instituutti

text: Nimeksi tuli AVA-instituutti, joka muutti nykyisiin tiloihinsa Helsingin Vallilaan 1990-luvun alussa. Instituutin yhteydessä toimii "AVA-instituutin Säätiö", jonka tarkoituksena on hyvän hallintotavan ja kestävän kehityksen periaatteiden mukaisesti kannattaa, tukea ja kehittää AVA-instituuttia ammattikasvatustyössä.


title: Kotkansaaren sairaala

text: Kotkansaaren sairaala on Kotkassa kaupungin keskustassa Kotkansaarella sijaitseva entinen sairaala. Kaarlo Könösen suunnittelema päärakennus on valmistunut vuonna 1925 ja se edustaa 1920-luvun klassisismia.


title: Kotkansaaren sairaala

text: Kotkansaaren sairaalaa on laajennettu useaan otteeseen. Kotkan kunnallissairaalan nimellä tunnetussa sairaalassa oli aluksi 67 vuodepaikkaa. Vuonna 1938 valmistui uusi sairaalarakennus ja pesutupa, jotka edustavat funktionaalista tyylisuuntaa. Uusiin tiloihin sijoittuivat muun muassa röntgen- ja synnytysosasto sekä neuvola. Toisen maailmansodan pommituksissa tuhoutuivat pesula ja röntgenlaitos.


title: Kotkansaaren sairaala

text: Viipurin lääninsairaala siirtyi vuonna 1944 Kotkaan ja sairaalan nimeksi tuli Kotkan yleinen sairaala. Sairaalan paikkaluku oli sairaalatoimintojen yhdistämisen myötä 1950-luvun alussa 217. Kymenlaakson keskussairaalan valmistumisen myötä vuonna 1970 erikoissairaanhoito siirtyi keskussairaalaan ja Kotkansaaren sairaala keskittyi vanhusten pitkäaikaishoitoon. Sairaalan viereen valmistui terveyskeskusrakennus vuonna 1982.


title: Kotkansaaren sairaala

text: Sairaalan viimeiset vuodeosastot suljettiin joulukuussa 2010 ja sairaalassa väliaikaisesti toiminut Pyhtään terveyskeskuksen vuodeosasto elokuussa 2011, jonka jälkeen tiloissa toimii vielä muun muassa Kotkansaaren terveysasema siipirakennuksessa.


title: Kotkansaaren sairaala

text: Kotkan kaupunki on asettanut kiinteistön myyntiin. Rakennusten kokonaispinta-ala on noin 10 000 m². Kaupunki etsii tiloille uusiokäyttöä, koska sairaalaksi se ei sovellu enää ilman mittavia korjauksia. Rakennuksia ei ole suojeltu nykyisessä kaavassa.


title: Bagirmi

text: Bagirmi oli Tšadjärven kaakkoispuolella nykyisen Tšadin alueella sijainnut islamilainen valtio vuosina 1522–1897. Eri historiansa vaiheissa se oli Kanem-Bornun ja Wadain herruuden alainen, kunnes siitä tuli lopulta osa Ranskan siitomaaimpperiumia vuonna 1897. Bagirmissa puhuttua bagirmin kieltä puhutaan edelleen Tšadissa.


title: Bagirmi

text: Perimätiedon mukaan Bagirmi kehittyi kylien liittoutumasta noin vuonna 1522. 1500-luvun aikana siitä kehittyi varsinainen valtio sen kuninkaiden eli "mbangien" johdolla. Islamista tuli maan johdon uskonto, mutta tavallinen kansa jatkoi suureksi osaksi perinteisten uskontojen harjoittamista. Alistamalla viereisiä heikompia valtioita ja osallistumalla orjakauppaan siitä tuli alueellisesti merkittävä valtio.


title: Bagirmi

text: Kuningas Burkumanda I:n valtakaudella 1635–1665 Bagirimi ulottautui pohjoisessa Tšadjärveen saakka. Orjia saatiin pääasiassa maan eteläosista, ja orjakauppa muodosti maan talouden perustan. Vuosina 1650–1675 Bagirmi oli nimellisesti Kanem-Bornun herruuden alainen, mutta tämä ei estänyt paikallisia hallitsijoita järjestämästä orjienryöstöretkiä sen alueelle. Tehokkaammin Bagirmin alisti Wadain sulttaani Bagirmin hekennyttyä 1700-luvun loppupuolella. Sulttaani järjesti sotaretken Bagirmia vastaan vuonna 1805 ja valtasi maan pääkaupunki Massenyan, tappoi paikallisen kuninkaan ja tämän perheen sekä hävitti ja orjuutti suuren osan sen väestöstä. Hyökkäystä seuranneena aikana Wadain armeijat hävittivät maata vapaasti, kunnes sudanilainen rosvopäällikkö Rābiḥ az-Zubayr hyökkäsi maahan 1890-luvulla. Bagirmin viimeinen mbang Gaugrang II päätti yrittää pelastaa maansa liittoutumalla siirtomaitansa kuningaskunnan suuntaan laajentaneen Ranskan kanssa. Hän kirjoitti suojelusopimuksen ranskalaisen komendantti Émile Gentilin kanssa vuonna 1897, mikä käytännössä lakkautti maan itsenäisyyden.


title: Camargo

text: Camargo voi tarkoittaa seuraavia:


title: Kalle Himanen

text: Kalle Himanen (10. tammikuuta 1904 Puumala – 31. lokakuuta 1957 Kiuruvesi) oli suomalainen lähetyssaarnaaja, kirkkoherra ja kirjailija.


title: Kalle Himanen

text: Himasen vanhemmat olivat tilallinen Otto Wilhelm Himanen ja Anna-Leena Kiljunen (ent. Leinonen). Hän suoritti lähetyssaarnaajatutkinnon Suomen Lähetysseuran lähetyskoulussa 1933 ja teologian erotutkinnon Helsingin yliopistossa 1953. Himanen toimi 1930-luvulla Herättäjä-Yhdistyksen lähetyssaarnaajana Ambomaalla ja hän laati noin vuonna 1940 Ombalantun kuningaskunnan historiaa kuvanneen käsikirjoituksen Shigwedha Alwendon antamien tietojen perusteella.


title: Kalle Himanen

text: Himanen muutti 1951 perheineen Kiuruvedelle ja osallistui muun muassa vuonna 1955 Kiuruvedellä pidetyille herättäjäjuhlille.


title: Kalle Himanen

text: Himanen oli naimisissa vuodesta 1936 filosofian maisteri Fanny Sofia Nordströmin kanssa.


title: Mariana Klaveno

text: Mariana Klaveno (s. 25. lokakuuta 1979 Endicott, Washington, Yhdysvallat) on yhdysvaltalainen näyttelijä.


title: Mariana Klaveno

text: Mariana Klaveno opiskeli näyttelemistä Washingtonin yliopistossa Seattlessa. Hän sai ensimmäisen elokuvaroolinsa elokuvasta "Game Box 1.0" vuonna 2004. Hänellä oli pääosa televisioelokuvassa "Lastenvahti" vuonna 2007. Klaveno on näytellyt vampyyri Lorenaa televisiosarjassa "True Blood". Hän on vieraillut useissa muissa televisiosarjoissa kuten "Alias" ja "Teho-osasto".


title: Mariana Klaveno

text: Klaveno kasvoi maalla Washingtonin osavaltiossa. Hän asuu nykyään Los Angelesissa. Hän meni kihloihin lakiopiskelija Luis Patinon kanssa vuonna 2010.


title: Hell: The Sequel

text: Hell: The Sequel on debyytti-EP, jonka on tehnyt Bad Meets Evil, yhdysvaltalainen hip hop -duo, johon kuuluu Eminem ja Royce da 5'9". Albumi julkaistiin 13 kesäkuuta 2011.


title: Caravan

text: Caravan (suom. karavaani) voi tarkoittaa seuraavia asioita:


title: Igor Koroljov

text: Igor Borisovitš Koroljov (; 6. syyskuuta 1970 – 7. syyskuuta 2011) oli venäläinen jääkiekkoilija ja valmentaja. Hän pelasi keskushyökkääjänä pitkän uran NHL-sarjassa ja Venäjällä. Koroljov kuoli lento-onnettomuudessa, jossa sai surmansa miltei koko KHL-joukkue Lokomotiv Jaroslavl, jonka apulaisvalmentajana Koroljov toimi.


title: Igor Koroljov

text: Koroljov aloitti uransa Moskovan Dynamossa. Neljän pääsarjatasolla pelatun kauden jälkeen St. Louis Blues varasi hänet ensimmäisellä varausvuorollaan . Koroljov aloitti vielä kauden 1992–1993 Dynamossa, mutta lähti jo viiden ottelun jälkeen Pohjois-Amerikkaan.


title: Igor Koroljov

text: Tulokaskaudellaan St. Louisissa Koroljov pelasi 74 ottelua, joissa teki yhteensä 27 pistettä. Hänen tuloksensa eivät parantuneet kaudelle, ja joukkueeseen hankitut keskushyökkääjät Petr Nedvěd ja Peter Šťastný veivät peliaikaa häneltä. St. Louis ei suojannut Koroljovia kauden Waiver Draftissa, jossa Winnipeg Jets nappasi hänet joukkueeseensa.


title: Igor Koroljov

text: Kausi 1994–1995 pelattiin tynkänä työsulun vuoksi. Työsulun ajaksi Koroljov palasi Dynamoon. Winnipegissä Koroljov sijoitettiin samaan ketjuun Dynamosta tutun joukkuekaverin Aleksei Žamnovin kanssa, ja Koroljovin pistesuoritukset paranivat. Kaudella Koroljov teki uransa piste-ennätyksen 22 maalilla ja yhteensä 51 pisteellä. Kauden jälkeen Winnipegin organisaatio siirtyi Arizonaan ja uusi joukkue Phoenix Coyotes kauppasi Žamnovin pois. Kausi oli Koroljovin osalta huono, ja hänen sopimuksensa ostettiin ulos kesken kauden.


title: Igor Koroljov

text: Toronto Maple Leafsin toimitusjohtaja Mike Smith, entinen Winnipegin toimitusjohtaja, tarjosi Koroljoville sopimusta kaudeksi . Sopimusta seurasi yhteensä neljä Torontossa pelattua kautta. Kauden jälkeen Toronto myi Koroljovin Chicago Blackhawksiin tulevan varaustilaisuuden varausvuoroa vastaan.


title: Igor Koroljov

text: Chicagossa Koroljov pelasi jälleen Žamnovin joukkuetoverina. Koroljovin otteet eivät kuitenkaan vastanneet valmennuksen toiveita ja kausilla ja Koroljov vietti osan aikaa AHL-liigan farmijoukkueessa Norfolk Admiralsissa. 2004–2005 Koroljov siirtyi Venäjälle Lokomotiv Jaroslavliin.


title: Igor Koroljov

text: Chicago ei uusinut työsulun jälkeen päättynyttä Koroljovin sopimusta, joten hän jäi Venäjälle. Kolme seuraavaa kautta Koroljov pelasi Metallurg Magnitogorskissa. Kauden 2008–2009 hän vietti HK Atlantissa ja 2009–2010 uudestaan Jaroslavlissa. Kesällä 2010 Koroljov ilmoitti lopettavansa pelaajauransa.


title: Kansallinen etätyöpäivä

text: Kansallista etätyöpäivää vietettiin ensimmäisen kerran Suomessa 16. syyskuuta 2011.. Sen tarkoituksena on muistuttaa, että miljoonalle suomalaiselle etätyö sopisi ja että se säästää luontoa liikenteen rasituksilta. Etätyö on myös keino lisätä työhyvinvointia lisäämällä työelämään joustavuutta.


title: Kansallinen etätyöpäivä

text: Kansallista etätyönpäivää vietetään eurooppalaisen liikkujan viikon (European mobility week) ensimmäisenä päivänä. Viikon viimeinen päivä on autoton päivä.


title: Liikkujan viikko

text: Euroopan Liikkujan viikko on vuosittain 16.–22. syyskuuta järjestettävä kampanjaviikko, joka kannustaa tarkistamaan kulkutapavalintoja ja omia liikkumistottumuksia terveyttä edistävään ja ympäristöä säästävään suuntaan. Suomessa kampanjaa koordinoi Motiva. Vuonna 2014 kampanjan suojelijana toimi Paleface alias Karri Miettinen.


title: Liikkujan viikko

text: Liikkujan viikolle voi virallisesti osallistua kunta tai kaupunki. Toimintaan, ideointiin ja toteutukseen voivat tulla mukaan myös järjestöt, yritykset, yhteisöt, kotitaloudet ja kuntalaiset. Viikon aikana järjestetään erilaisia tempauksia ja tilaisuuksia kunnissa, kaupungeissa, kouluissa, päiväkodeissa ja yrityksissä ympäri Suomea. Tapahtumat kootaan Liikkujan viikon tapahtumakalenteriin.


title: Liikkujan viikko

text: Liikkujan viikon teemapäivät:


title: Buffy the Vampire Slayer Season Nine

text: Buffy the Vampire Slayer Season Nine on yhdysvaltalaiseen kulttisarjaan "Buffy, vampyyrintappajaan" perustuva sarjakuva, jota julkaisee Dark Horse Comics. "Season Nine" on "Season Eightin" jatko-osa, ja sen tuottaa edeltäjänsä tavoin Joss Whedon. Sarjakuvan ensimmäinen osa "Freefall, Part I" julkaistiin 14. syyskuuta 2011. Dark Horsen päätoimittaja Scott Allie kertoi haastattelussa, että "Season Nine" tullaan julkaisemaan kahden vuoden sisällä ja että numeroiden välillä ei koskaan tule olemaan yli kuukauden taukoa. Tarinat tulevat "Season Eightista" poiketen keskittymään enemmän ydinhahmoihin.


title: Buffy the Vampire Slayer Season Nine

text: "Season Ninen" ohella julkaistaan sarjakuvaa "Angel & Faith", joka seuraa nimensä mukaisesti Angelia ja Faithia, jotka yrittävät herättää Gilesin kuolleista.


title: Standing in the Shower... Thinking

text: Standing in the Shower… Thinking on Jane’s Addictionin kappale, joka löytyy yhtyeen vuoden 1988 albumilta "Nothing’s Shocking". Kappale julkaistiin albumin neljäntenä ja viimeisenä singlenä vuonna 1988. Kappale perustuu yhtyeen laulaja Perry Farrellin kirjoittamaan runoon. Kappale nauhoitettiinkin ensimmäistä kertaa vuonna 1987, kun Farrell luki runonsa KXLU-radiokanavalla. Kappaleen ensimmäinen nauhoitus muun yhtyeen kanssa oli Embassy-hotellissa vuonna 1987.


title: Sorry for Party Rocking

text: Sorry for Party Rocking on LMFAO-yhtyeen toinen studioalbumi, jonka julkaisi Interscope Records 21. kesäkuuta 2011. Albumi menestyi varsin hyvin listoilla. Albumilta julkaistiin kaikkiaan neljä singleä.


title: Felix-kissa

text: Felix-kissa () on Otto Messmerin luoma kuvitteellinen hahmo. Hahmo on esiintynyt sarjakuvissa ja animaatioelokuvissa.


title: Felix-kissa

text: Hahmo esiintyi ensimmäisen kerran elokuvassa "Feline Follies" (1919). Kissan nimi oli silloin Tom. Animaatiot on tuottanut australialainen Pat Sullivan.


title: Juuso Salonen

text: Juuso Salonen (s. 28. heinäkuuta 1991 Valkeakoski) on suomalainen jalkapalloilija, joka edustaa Veikkausliigassa pelaavaa FC KTP:tä.


title: Juuso Salonen

text: än on Valkeakosken Hakan kasvatti ja on pelannut seurassa suurimman osan urastaan aina juniorivuosista lähtien. Pelipaikaltaan Salonen on puolustaja ja pääasiallisesti hän viihtyy puolustuksen keskustassa. Ensimmäistä kertaa hän pääsi Hakan edustusjoukkueen pelaavaan kokoonpanoon 14. helmikuuta 2009 Liigacupin ottelussa MyPaa vastaan. Veikkausliigassa hän teki debyyttinsä 7. toukokuuta 2009 ottelussa JJK:ta vastaan. Hän on myös edustanut Suomea juniorimaajoukkueissa.


title: Eusebius Alfred Nzigilwa

text: Eusebius Alfred Nzigilwa (s. 14. elokuuta 1966 Mwanza) on tansanialainen roomalaiskatolinen piispa. Hänet vihki papiksi Dar-es-Salaamin arkkihiippakuntaan Polycarp Pengo 23. kesäkuuta 1995. Hänet nimitettiin Dar-es-Salaamin vihkipiispaksi ja Mozotcorin titulaaripiispaksi 28. tammikuuta 2010. Piispaksi vihkiminen seurasi 19. maaliskuuta. Pääkonsekraattorina toimi Pengo, jota avustivat Jude Thadaeus Ruwa'ichi ja Almachius Vincent Rweyongeza.


title: Irlannin rannikkovartiosto

text: Irlannin rannikkovartiosto (IRCG) () on liikenneministeriön osa. Irlannin pelastusalue "Irish Search and Rescue Region", johon kuuluu suurin osa Irlannin tasavaltaa ja osa Pohjois-Irlantia, on alue, joka kuuluu rannikkovartioston vastuualueeseen. Tämä alue rajoittuu Britannian pelastusalueeseen. IRCG:llä on käytössään kuusi Sikorsky S-61N -helikopteria.


title: Irlannin rannikkovartiosto

text: Rannikkovartioston vastuulla on:Rannikkovartiosto (Garda Cósta) ei kuulu Irlannin puolustusvoimiin, vaan se on kuljetusministeriön alainen.


title: Jääpallon SM-kilpailu 1911

text:
Jääpallon Suomen-mestaruus 1911 ratkaistiin cup-kilpailussa. Kilpailuun osallistui vain kolme joukkuetta. Myös PUS ilmoittautui kilpailuun, mutta joukkue oli hajaantunut töihin eri puolille Suomea, eikä näin saanut joukkuetta kokoon.
Finaaliin selvisivät Viipurin IFK ja Helsingin IFK. SM-finaali pelattiin 19. helmikuuta ensimmäistä kertaa Viipurissa. Pelikenttä sijaitsi meren jäällä, Salakkalahdella. Kotijoukkue meni alussa jo 4-0 johtoon, mutta hävisi lopulta 7-15. Ottelu on edelleen kaikkien aikojen runsasmaalisin SM-finaali.


title: Polycarp Pengo

text: Polycarp Pengo (s. 5. elokuuta 1944) on tansanialainen roomalaiskatolinen arkkipiispa ja kardinaali. Hänet vihki papiksi Sumbawangan hiippakuntaan Charles Msakila 20. kesäkuuta 1971, ja hän sai 11. marraskuuta 1983 nimityksen Nachingwean hiippakunnan piispaksi. Hänet konsekroi piispaksi 6. tammikuuta 1984 paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.


title: Polycarp Pengo

text: 17. lokakuuta 1986 Nachingwean hiippakunta muutti nimensä Lindiksi, ja osasta hiippakuntaa muodostettiin uusi Tunduru-Masasin hiippakunta.


title: Polycarp Pengo

text: 22. tammikuuta 1990 Pengo nimitettiin Dar-es-Salaamin arkkihiippakunnan koadjuuttoriarkkipiispaksi, ja 22. heinäkuuta 1992 hänestä tuli sen arkkipiispa. Kardinaaliksi hänet valittiin 21. helmikuuta 1998. Hänet asetettiin Nostra Signora de La Saletten kardinaalipapiksi 26. huhtikuuta. Hän osallistui vuoden 2005 konklaaviin.


title: Otto Messmer

text: Otto James Messmer (16. elokuuta 1892 – 28. lokakuuta 1983) oli yhdysvaltalainen animaattori. Hänet tunnetuin hahmonsa on Felix-kissa. Hahmon tuotti Pat Sullivanin studio.


title: Party Rock

text: Party Rock on elektronisen musiikin duon LMFAO:n esikoisalbumi, joka julkaistiin 7. kesäkuuta 2009 levymerkillä Interscope Records.


title: Party Rock

text: Albumi debytoi Yhdysvalloissa Billboard 200 -listan sijalla 33.


title: Bruno Pius Ngonyani

text: Bruno Pius Ngonyani (s. 8. elokuuta 1945) on tansanialainen roomalaiskatolinen piispa. Hänet vihittiin papiksi 8. marraskuuta 1974 ja nimitettiin Lindin hiippakunnan piispaksi 6. lokakuuta 1990. Piispaksi vihkiminen seurasi 6. tammikuuta 1991. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.


title: Vaasan aikuiskoulutuskeskus

text: Vaasan aikuiskoulutuskeskus eli Vakk () on Vaasan kaupungin omistama toisen asteen oppilaitos. Vakk:n tehtävänä on olla mukana kehittämässä ihmisten ja työelämän organisaatioiden osaamista, ja sitä kautta heidän kilpailukykyään työmarkkinoilla ja elinkeinoelämässä.


title: Vaasan aikuiskoulutuskeskus

text: Vakk tarjoaa aikuiselle joustavia mahdollisuuksia itsensä ja ammattitaitonsa kehittämiseen sekä osaamisen tunnustamiseen. Ammatilliseen tutkintoon valmistavassa koulutuksessa (perus-, ammatti- ja erikoisammattitutkinnot) voi täydentää ja päivittää osaamistaan ennen tutkintotilaisuutta. Täydennyskoulutus on ammattitaitoa ylläpitävää ja kehittävää koulutusta. Se voi tarjota mahdollisuuden hankkia tietty työssä tarvittava pätevyys esim. tulityökortti, työturvallisuuskortti tai hygieniapassi. Täydennyskoulutus voidaan myös suunnitella yhdessä työnantajan kanssa vastaamaan juuri tietyn työpaikan henkilöstön osaamisen kehittämistä. Näiden lisäksi Vakk tarjoaa ohjaavaa/valmentavaa koulutusta, maahanmuuttajien kotoutumis- ja kielikoulutusta sekä yleensä kielikoulutusta monella eri kielellä.


title: Vaasan aikuiskoulutuskeskus

text: Vakk:lla on Vaasassa kolme toimipistettä:


title: Magnus Mwalunyungu

text: Magnus Mwalunyungu (25. elokuuta 1930 Nsengilindete – 13. helmikuuta 2015) oli tansanialainen roomalaiskatolinen piispa. Hänet vihittiin papiksi 23. elokuuta 1959 ja nimitettiin Tunduru-Masasin hiippakunnan piispaksi 30. maaliskuuta 1992. Piispaksi vihkiminen seurasi 25. kesäkuuta. Pääkonsekraattorina toimi Laurean Rugambwa, jota avustivat Mario Epifanio Abdallah Mgulunde ja James Dominic Sangu.


title: Magnus Mwalunyungu

text: Mwalunyungu jäi eläkkeelle 75-vuotispäivänään 25. elokuuta 2005.


title: Kukkasidonta

text: Kukkasidonta on kauniiden kokonaisuuksien luomista pääasiassa leikkokukista. Yleisiä kukkasidonnan töitä ovat häihin tehtävät morsiuskimput ja hautajaisiin tehtävät hautavihkot. Sidontatyylejä on useita erilaisia. Yleisin niistä on spiraaliin sitominen. Myös kukkakimppuja on monta eri tyyppiä, joista yksi on mansettityyppi.


title: Kukkasidonta

text: Kukkasidonnassa tarvittavia välineitä ovat veitsi ja sekatoorit. Hautavihkoihin käytetään sidontasientä, joka on vaahtomuovia. Kukkasidonnassa käytetään usein sidontaan tarkoitettua metallista lankaa. Tällaisia lankoja on erilaisia. Jos kukka-asetelmaan kiinnitetään esimerkiksi irrallisia lehtiä, voidaan käyttää erilaisia liimoja. Joskus kukkasidonnassa käytetään myös koneita.


title: Kukkasidonta

text: Kukkasidontaa voi opiskella Suomessa alan koulutuksessa (puutarhatalouden perustutkinto, floristin ammattitutkintoon valmistava koulutus) tai erilaisilla kursseilla.


title: Kukkasidonta

text: Dekoratiivinen eli koristeellinen tyylisuunta on yleisimmin käytetty kukkasidonnan tyylisuunta Suomessa. Dekoratiivinen voidaan jaotella edelleen muoto, struktur, transparentti ja fri form -tyyleihin.


title: Kukkasidonta

text: Ominaisuuksiltaan dekoratiivinen tyyli on mm. täyteläinen, rehevä, näyttävä, runsaskukkainen ja juhlallinen. Tyypillistä sille on symmetrinen hahmomuoto ja rytmitys kohti kasvupistettä. Dekoratiivisen kukkamuodot toistavat työn hahmomuotoa. Kukat ovat osa kokonaisuutta, eikä erityisesti yksilöitä. Usein tyylisuunta sisältää paljon variaatioita (värit, muodot jne.) ja muodoltaan se voi olla ilmava tai tiivis.


title: Kukkasidonta

text: Tyylisuunnan erityispiirteitä:


title: Kukkasidonta

text: Muotosidonta-tyylisuunnassa on tavoitteena ilmentää haluttua muotoa sidontatyössä. Muotosidontatyö voi olla esimerkiksi pallo, kartio, risti, tähti, sydän tai kuutio. Tärkeää moutosidonnassa on, että muoto on selkeästi hahmotettavissa. Sidontatyössä käytetty materiaali muodostaa yhtenäistä ja tiivistä pintaa eikä mikään yksittäinen materiaali nouse esille työstä. Tyylissä käytetään paljon samaa materiaalia ja samaa väriä, jotta muoto korostuu.


title: Kukkasidonta

text: Muotolinjaisen tyylisuunnan lähtökohtana on materiaalien kontrasti. Materiaaleja käytetään vähän ja jokaiselle annetaan näkyvä osuus työssä. Tyylisuunnan olemus on selkeä, pelkistetty, abstrakti ja jännitteinen. Asetelmat ovat yleensä epäsymmetrisiä.


title: Kukkasidonta

text: Ihanteellinen rytmitys tmuotolinjaisessa työssä on mahdollisimman jännitteinen, työn pinta pieni, ja asetelma monitasoinen ja mielenkiintoinen. Materiaaleja ei toisteta eri tasoissa, vaan tarkoituksena on luoda tasapainoinen työ vastakohtaisista materiaaleista.


title: Kukkasidonta

text: Työ rakentuu yhden hallitsevan tai yksin kohoavan, aktiivisen materiaalin ympärille. Muun materiaalin tarkoituksena on korostaa valittua hallitsevuutta ja luoda kolmiuloitteisuuden vaikutelma. Hallitseva yksilö pyritään käyttämään mahdollisimman tarkoin kasvusuuntansa mukaisesti. 45 asteen kulmia vältetään.


title: Kukkasidonta

text: Erityispiirteenä tyylisuunnassa on astia, joka on myös muotolinjainen. Työn pohja on pieni , mielenkiintoinen ja siitä löytyy tasoeroja.


title: Kukkasidonta

text: Transparentti tarkoittaa läpinäkyvää. Transparenttisen tyylisuunnan mukaisesti tehty työ on ilmava, kevyt ja siitä saa läpinäkyvän vaikutelman. Transparentin tyylisuunnan ominaisuuksia ovat kevyet, hennot ja linjakkaat materiaalit. Tyylisuunnassa käytetään isoja läpikuultavia kukkia ja vältetään eheää materiaalia. Näissä asetelmissa käytetään paljon erilaista lajikkeita ja vältetään saman toistoa. Pastellin sävyt ja vaaleat värit korostavat ilmavaa ja kevyttä vaikutelmaa. Tyylisuunnassa muoto on selkeä ja usein geometrinen. Materiaali ryhmitellään epäsymmetrisesti.


title: Kukkasidonta

text: Transparenttinen työ on pohjaan asti läpinäkyvä ja sen vuoksi sienitekniikka ei ole tyypillistä. Astian on tarkoitus jatkaa läpinäkyvyyttä esim. lasi. Sidokset ja tukirankenteet tehdään verkoista tai oksista. Transparenttista tyylisuuntaa käytetään kimpuissa, asettelutöissä ja tilatöissä. Asettelutapa on tavallisimmin vapaa asettelu.


title: Kukkasidonta

text: Saksassa transparentti tyylisuunta tunnistetaan, mutta he pitävät sitä ilmavana dekoratiivisena tyylinä ja kutsuvat sitä pohjoismaalaiseksi tyyliksi. Norjassa transparentti tyylisuunta on käytössä ja Ruotsissakin nykyisin.


title: Kukkasidonta

text: Vegetatiivinen eli kasvullinen tyylisuunta on olemukseltaan luonnollista ja epäsymmetristä. Kukat käytetään niiden luonnollisen kasvusuuntamuotonsa mukaisesti.


title: Kukkasidonta

text: Vegetatiivisessa tyylisunnassa materiaalit valitaan erityisin perustein:


title: Kukkasidonta

text: Asettelutapa on tyypillisesti paralleelinen, vertikaalinen ja kultaisen leikkauksen mukainen ryhmittely.


title: James Dominic Sangu

text: James Dominic Sangu (14. heinäkuuta 1920 – 26. heinäkuuta 1998) oli tansanialainen roomalaiskatolinen piispa. Hänet vihittiin papiksi 7. syyskuuta 1947 ja nimitettiin Mbeyan hiippakunnan piispaksi 3. toukokuuta 1966. Piispaksi vihkiminen seurasi 11. syyskuuta. Pääkonsekraattorina toimi Laurean Rugambwa, jota avustivat Guido Del Mestri ja Marc Mihayo.


title: James Dominic Sangu

text: Sangu jäi eläkkeelle 28. marraskuuta 1996.


title: Viria

text: Viria Oyj (vuoteen 2017 Anvia Oyj) on suomalainen ICT-alan konserni, joka koostuu Viria Oyj:stä sekä sen tytäryhtiöistä. Viria toimii ICT- ja turvateknologia-aloilla.


title: Viria

text: Viria työllistää tällä hetkellä (syksy 2018) noin 500 henkilöä. Sen liikevaihto vuonna 2017 oli 88 miljoonaa euroa.


title: Viria

text: Virialla on toimipisteet 21 paikkakunnalla eri puolilla Suomea.


title: Viria

text: Viria tuottaa yrityksille ja yhteisöille fyysisen ja digitaalisen turvallisuuden, tiedonhallinnan ja tiedolla johtamisen ratkaisuja sekä digitaalisia palveluita.


title: Viria

text: Virian turvaliiketoiminnan perusajatuksena on yksi turvallisuus. Ihmisten, tiedon ja omaisuuden suojaamiseen tarvitaan sekä fyysisiä että digitaalisia suojauskeinoja. Viria Security Oy on yksi Suomen suurimmista turva-alan yhtiöistä, ja ainoa joka tuottaa sekä turvateknologian että kyberturvan palveluita.


title: Viria

text: Tietoliiketoiminnassaan Viria on erikoistunut ohjelmistokehitykseen, palvelumuotoiluun sekä tiedon analysoinnin ja hyödyntämisen ratkaisuihin. Näitä toimittavat tytäryhtiö Bitfactor Oy sekä osakkuusyhtiö Aureolis Oy.


title: Viria

text: Virian juuret ovat paikallisessa puhelinyhtiötoiminnassa ja ulottuvat yli 130 vuoden taakse. Vuonna 1882 vaasalaiset liikemiehet perustivat Oy Waasan Telefooniyhdistyksen, joka oli Suomen viides puhelinyhtiö.


title: Viria

text: Suomen telealalle on ominaista, että puhelinyhtiöitä perustivat yksityiset ihmiset omien kommunikaatiotarpeidensa pohjalta. Näin ollen pieniä puhelinyhtiöitä, -yhdistyksiä ja -osuuskuntia syntyi Suomeen useita satoja. Viime sotien jälkeen alalla alkoi rakenteellinen muutos, ja pieniä puhelinyhtiöitä yhdistyi suuremmiksi. Esimerkiksi Vaasan seudulla oli 1950-luvun puolivälissä noin 20 itsenäistä puhelinyritystä, joista suurin osa liittyi 1960-luvun alkuun mennessä Vaasan Puhelin Oy:hyn. Vastaava kehitys tapahtui myös Etelä- ja Keski-Pohjanmaalla. Vuonna 1989 Vaasan Puhelin ja Etelä-Pohjanmaan Puhelin fuusioituivat Vaasan Läänin Puhelin Oy:ksi, ja Kokkolan Puhelin Oy liitettiin samaan yhtiöön vuonna 2010.


title: Viria

text: Anvia-nimellä konserni on toiminut vuodesta 2008 alkaen.


title: Viria

text: DNA teki vuonna 2009 valtausyrityksen, joka kuitenkin torjuttiin paikallisin voimin.


title: Viria

text: Vuonna 2014 Elisa on noussut Anvian suurimmaksi omistajaksi ja omisti 9.10.2014 yrityksestä 25 prosenttia. Anvia pyysi arviot yhtiön osakkeen arvosta. Kahden ulkopuolisen asiantuntijan tekemän arvion mukaan osakkeen arvo on selvästi korkeampi kuin Elisan tarjoama 2 000 euroa. Elisa pyrkii valtaamaan Anvian, mutta eri tahoilta on ryhdytty torjumaan valtausyritystä.


title: Viria

text: Kesällä 2016 Anvia ja Elisa sopivat yritysjärjestelystä, jossa Anvian telecom-liiketoiminnot sulautuivat Elisaan 1.7.2016.


title: Viria

text: Anvia Oyj vaihtoi nimensä Viriaksi tammikuussa 2017 ja ryhtyi rakentamaan konsernia uuden strategiansa mukaisesti, jossa keskiöön nousi turvallisuus ja tiedon jalostaminen.


title: Oscar Ahlström

text: Oscar Ahlström (s. 15. marraskuuta 1986 Farsta, Ruotsi) on ruotsalainen jääkiekkoilija, joka pelaa Elitserien-joukkue AIK IF:ssä. AIK:ssa pelaa myös hänen kaksoisveljensä Victor, joka on pelannut Oscarin joukkuetoverina koko hänen uransa ajan. Oscar Ahlströmin vahvuuksiin kuuluu hänen pienestä koostaan huolimatta pelirohkeus ja kaksinkamppailut. Hänen muita vahvuuksiaan on kädet ja pelisilmä.


title: Oscar Ahlström

text: Ahlström on Huddinge IK:n kasvatti. Hän pelasi ensimmäiset miesten pelinsä kaudella 2004–2005, jolloin Ahlström pelasi 16 Allsvenskanin ottelua, joissa hän teki yhden maalin. Suurimman osan kaudestaan hän pelasi kuitenkin vielä Huddingen J20-joukkueessa, jonka toiseksi paras pistemies Ahlström oli veljensä Victorin jälkeen tehopisteillä 14+18=32. Hän jakoi joukkueen maalipörssin voiton 14 osumallaan Jonas Höögin kanssa.


title: Oscar Ahlström

text: Huddingen miesten joukkue putosi kaudeksi 2005–2006 I-divisioonaan, jossa Ahlström pelasi ensimmäisen kokonaisen kautensa aikuisten sarjoissa. Hän teki 36 runkosarjaottelussa tehopisteet 11+22=33 ja Huddinge nousi takaisin Allsvenskaniin keväällä 2006. Ahlström ja Jimmy Ahnelöv olivat karsintasarjassa joukkueen toiseksi parhaita maalintekijöitä Dick Axelssonin jälkeen.


title: Oscar Ahlström

text: Ahlström teki ensimmäisellä kokonaisella Allsvenskan-kaudellaan (2006–2007) 45 runkosarjaottelussa seitsemän tehopistettä, mutta seuraavalla kaudella 2007–2008 hän teki tehopisteet 13+21=34. Ahlström muodosti veljensä Victorin kanssa Huddingen pistepörssin kärkikaksikon; Oscar voitti joukkueen sisäisen syöttöpörssin ja oli toiseksi paras pistemies. Victor puolestaan voitti koko joukkueen sisäisen piste- ja maalipörssin. Kaudella 2008–2009 Oscar Ahlström teki Allsvenskanin yhden kauden piste-ennätyksensä tehopisteillä 19+26=45, joilla hän voitti Huddingen sisäisen pistepörssin. Huddingen toiseksi paras pistemies oli Victor, joka voitti maalipörssin. Huddinge ajautui sarjanousunsa jälkeen jokaisen kolmen seuraavan kautensa päätteeksi karsintasarjaan, kunnes joukkue putosi taas I-divisioonaan keväällä 2009. Oscar Ahlström oli kuitenkin tehopisteillä 6+6=12 koko karsintasarjan pistepörssin toinen Asplöven HC:n Juhamatti Yli-Junnilan jälkeen.


title: Oscar Ahlström

text: Huddingen putoamisesta huolimatta Ahlströmin veljekset jatkoivat uraansa Allsvenskanissa ja siirtyivät kaudeksi 2009–2010 AIK IF:ään. He olivat nostamassa AIK:ta Elitserieniin keväällä 2010 ja tekivät vuoden mittaisen jatkosopimuksen kaudeksi 2010–2011. Oscar teki ensimmäisellä Elitserien-kaudellaan 53 runkosarjaottelussa tehopisteet 9+12=21 sekä kahdeksassa pudotuspeliottelussa kolme maalia, joilla hän ja Kent McDonell olivat AIK:n toiseksi parhaita maalintekijöitä Christian Sandbergin jälkeen.


title: Oscar Ahlström

text: Huhtikuussa 2011 Ahlströmit tekivät jälleen vuoden mittaisen jatkosopimuksen AIK:n kanssa. Oscar oli kaudella 2011–2012 13 osumallaan joukkueen kolmanneksi paras maalintekijä. Huhtikuussa 2012 Ahlströmit jatkoivat sopimustaan kahdella vuodella.


title: Oscar Ahlström

text: Ahlströmit ovat toisen polven Elitserien-pelaajia, sillä heidän isänsä Erik pelasi omalla urallaan Djurgårdens IF:ssä ja Väsby Hockeyssä.


title: Victor Ahlström

text: Victor Ahlström (s. 15. marraskuuta 1986 Farsta, Ruotsi) on ruotsalainen jääkiekkoilija, joka pelaa Elitserien-joukkue AIK IF:ssä. Joukkueessa pelaa myös hänen kaksoisveljensä Oscar, joka on pelannut Victorin joukkuetoverina koko hänen uransa ajan. Victor Ahlströmin vahvuuksiin kuuluu hänen pienestä koostaan huolimatta pelirohkeus ja kaksinkamppailut. Hänen muita vahvuuksiaan on kädet ja pelisilmä.


title: Victor Ahlström

text: Ahlström on Huddinge IK:n kasvatti. Hän pelasi ensimmäiset miesten pelinsä kaudella 2004–2005, jolloin Ahlström sai tililleen 16 Allsvenskanin ottelua, joissa syntyi tehot 2+1=3. Suurimman osan kaudestaan hän pelasi kuitenkin vielä Huddingen J20-joukkueessa, jonka sisäisen piste- ja syöttöpörssin Ahlström voitti tehoilla 13+26=39. Hänen veljensä Oscar voitti sisäisen maalipörssin ja oli toiseksi paras pistemies.


title: Victor Ahlström

text: Huddingen miesten joukkue putosi kaudeksi 2005–2006 I-divisioonaan, jossa Ahlström pääsi pelaamaan ensimmäisen kokonaisen kautensa miesten peleissä. Hän teki 31 runkosarjaottelussa tehot 18+18=36 ja Huddingen kolmanneksi paras maalintekijä Henrik Petterssonin ja Linus Klasenin jälkeen. Ahlström oli nostamassa joukkuetta takaisin Allsvenskaniin keväällä 2006.


title: Victor Ahlström

text: Ensimmäinen kokonainen Allsvenskan-kausi 2006–2007 toi Ahlströmille 45 runkosarjaottelussa kaksitoista tehopistettä, mutta seuraavalla kaudella 2007–2008 hän teki läpimurtonsa ja tehot 15+20=35. Ahlström muodosti veljensä Victorin kanssa Huddingen pistepörssin kärkikaksikon; Victor voitti koko joukkueen sisäisen piste- ja maalipörssin ja Oscar voitti syöttöpörssin. Kaudella 2008–2009 Victor Ahlström teki HockeyAllsvenskanin yhden kauden piste-ennätyksensä tehoilla 20+23=43, joilla hän oli Huddingen paras maalintekijä sekä toiseksi paras pistemies ja syöttäjä veljensä Oscarin jälkeen. Huddinge ajautui sarjanousunsa jälkeen jokaisen kolmen seuraavan kautensa päätteeksi karsintasarjaan. Victor Ahlström kuului kevään 2008 karsinnoissa joukkueen sankareihin ja jakoi tehoilla 4+7=11 Huddingen sisäisen pistepörssin voiton Roger Jönssonin jälkeen. Keväällä 2009 joukkue putosi lopulta takaisin I-divisioonaan.


title: Victor Ahlström

text: Huddingen putoamisesta huolimatta Ahlströmin veljekset jatkoivat uraansa HockeyAllsvenskanissa ja siirtyivät kaudeksi 2009–2010 AIK IF:ään. He olivat nostamassa joukkuetta Elitserieniin keväällä 2010 ja tekivät vuoden mittaisen jatkosopimuksen kaudeksi 2010–2011. Ensimmäinen Elitserien-kausi toi Oscarille 53 runkosarjaottelussa tehot 8+13=21 sekä kahdeksassa playoff-ottelussa yhden syöttöpisteen.


title: Victor Ahlström

text: Huhtikuussa 2011 Ahlströmit tekivät jälleen vuoden mittaisen jatkosopimuksen AIK:n kanssa. Huhtikuussa 2012 he jatkoivat sitä kahdella vuodella.


title: Victor Ahlström


title: Halabjan joukkomurha

text: Halabjan joukkomurha 1988 oli Irakin armeijan tekemä kaasuhyökkäys Halabdjan eli Halabjan kurdikylään 16. maaliskuuta 1988. Se on kaikkien aikojen suurin siviilejä vastaan tehty kaasuhyökkäys. Irak hyökkäsi kylään, koska se oli kurdisissien valtaama ja sen lähellä oli saarrettu irakilainen kasarmi. Niinpä irakilaiset kohdistivat kylään tykkitulta, tavanomaisen lentokonehyökkäyksen ja lopulta taistelukaasuhyökkäyksen, joka surmasi ainakin 3 500 siviiliä ja sairastutti vähintään 7 000.


title: Halabjan joukkomurha

text: Hyökkäys liittyi Irakin al-Anfal-kampanjaan, jossa surmattiin kaikki tietyillä alueilla olleet kurdit vastarinnan kukistamiseksi. Uhrien oireista voi päätellä että iskussa on käytetty muun muassa sinappikaasuja ja hermokaasuja kuten sariinia. Halabjan kaasuhyökkäys on tiettävästi suurin koskaan siviilejä vastaan tehty sotatoimen tyyppinen kaasuhyökkäys.


title: Halabjan joukkomurha

text: Halabjan kaupunki sijaitsee vuorten keskellä olevassa viljavassa laaksossa koillis-Irakissa lähellä Iranin rajaa. Laaksossa on järvi ja noin 15 km päässä Iranin rajasta olevasta Halabjasta vie vain yksi tie muualle, Sulaimanjaan. Irakin–Iranin sota oli käynnissä vielä maaliskuussa 1988. Iranilaislla oli tällöin käynnissä kurdialueella operaatioita mm. nimillä Zafar 7, Bait al Muqaddas II ja Valfarj 10.


title: Halabjan joukkomurha

text: Iranilaiset etenivät Zafar 7 -operaatiossaan Sulaimanjan kaupungin ulko-osiin, mutta irakilaiset löivät lopulta heidät. Iran tuki Irakin kurdeja, joita vastaan Irak oli aloittanut 1987 kaikkien tietyillä alueilla olevien kurdien surmaamiseen pyrkivän al-Anfal-kampanjaan, jonka tarkoituksena oli murtaa kurdisissien vastarinta. Osin tähän liittyen irakilaiset tuhosivat ehkä jopa satoja kurdikyliä vuosina 1986-1989. Vuonna 1987 irakilaiset pommittivat kemiallisin pommein ainakin 24 kurdikylää. Irakin vastaus Zafar 7:ään kuului muun muassa hyökkäys Iranin rajan lähellä olevaan Halabjan kylään, jonka lähellä oli saarrettu irakilainen armeijan tukikohta. Halabja kapinoi irakilaisia vastaan jo toukokuussa 1988. Irakilaistet murskasivat kuitenkin kapinan ja noin puolet kaupungin 70 000 asukkaasta pakeni vuorille.


title: Halabjan joukkomurha

text: Maaliskuussa 1988 kapinoivat kurdisissit olivat siellä yhtä aikaa Saddamin joukkojen kanssa. Mutta yhtäkkiä 15. maaliskuuta Irakin armeija veti joukkonsa pois nopeasti ja jätti jopa kalustoaan sinne. Iranilla oli käynnissä Valjfar 10 -niminen hyökkäys yhteistyössä kurdien kanssa. Iranilaisten ja kurdien yhteiset joukot pystyivätkin valtaamaan kaupungin.


title: Halabjan joukkomurha

text: Alussa irakilaiset tulittivat sissien hallussa olevaa Halabjaa tykistöllä, kranaatinheittimillä ja raketeilla. Ihmiset pakenivat tällöin talojen kellareihin suojaan.


title: Halabjan joukkomurha

text: Alkuillasta 16. maaliskuuta 1988 Irakin MiG- ja Mirage-lentokoneet alkoivat pommittaa silloin noin 40 000 asukkaan Halabjan pikkukaupunkia kemiallisilla pommeilla. Pommien seassa oli rypälepommeja ja fosforikranaatteja. Kurdikapinallisten mukaan kaupunkiin tehtiin 14 hyökkäystä, jossa oli mukana 7–8 konetta ja operaatiota valvovia helikoptereita. Valkoista, mustaa ja keltaista savua nousi lähes 50 metrin korkeuteen. Elossa selvinneet muistavat kaasun tuoksuneen makealta omenalta. Iskut jatkuivat 17. päivänä.


title: Halabjan joukkomurha

text: Monet kuolivat äkkiä kesken arkisten toimien. Erään selviytyneen mukaan ihmiset kuolivat eri tavoin. Jotkut ”vain kaatuivat kuolleina maahan”, toiset ”kuolivat nauraen”, kolmansilla kesti hetken kuolla ”palovammoihin ja rakkuloihin” ja neljännet kuolivat ”yskien vihreää oksennusta”. Kaupunki kärsi pahoja vaurioita tavanomaisin asein tehdyssä pommituksessa, jossa meni maan tasalle satoja taloja ja kaupungin ostoskeskus. Hyökkäyksen jäljiltä jäi pöhöttyneitä ruumiita ja myös paljon eläimiä kuoli. Irakin armeija pommitti Halabjaa tuhoamistarkoituksessa muun muassa joulukuussa 1988. Kurdeja palasi myöhemmin kaupunkiin ja he jälleenrakensivat kaupunkia hieman, vaikka alue oli osin vaarallisten taistelukaasujen saastuttama. Seudulle jääneet kemikaalit ovat lisänneet syöpiä.


title: Halabjan joukkomurha

text: Irakin Husseinin hallitus syytti Irania hyökkäyksestä. Jopa Yhdysvallat ehdotti että Iran olisi tehnyt hyökkäyksen. Irak olisi 15. maaliskuuta tehnyt Halabjaan korkeintaan muutamia kymmeniä surmanneen sinappikaasu-iskun. Tämän jälkeen Iran olisi tehnyt vastahyökkäyksen, jossa sen armeija olisi käyttänyt syanidia, joka olisi tappanut useimmat kaasuun kuolleet. Kurdit pitävät kuitenkin kaasuttajina irakilaisia, jotka olivat pommittaneet monia kyliä kemiallisesti juuri pari päivää aiemmin. Iran ei myöskään käyttänyt Irakin-Iranin sodassa kemiallisia aseita yhtä laajasti kuin Irak vuonna 1988. Kaiken lisäksi CIA:n tiedetään usein antaneen puolueellisia lausuntoja, sillä Irak oli Yhdysvaltain liittolainen ja Iran vihollinen. Yhdysvaltain nykyinen virallinen kanta on se, että Irak kaasutti Halabjan kurdit hengiltä. SIPRI:n tutkimus vuodelta 2007 vahvistaa saman. Samoin Joost Hiltermannin Human Rights Watchin laaja irakilaisiin papereihin, kurdilähteisiin ja amerikkalaisiin dokumentteihin perustuva tutkimus on selvä: irakilaiset aiheuttivat kaikki Halabjan kaasukuolemat ja -vammautumiset. HWR:n raportin mukaan Halabjan kaasuhyökkäys oli vain yksi monista Irakin kurdeja vastaan tekemistä. Hiltermannin mukaan ei löydy pitäviä näyttöjä Iranin osuudesta.


title: Halabjan joukkomurha

text: Halabjan kaasuhyökkäys johti vuonna 2010 siitä vastuussa olleen Ali Hasan al-Majidin, eli ”Kemikaali-Alin” hirttämiseen. Kurdit olivat vuonna 2006 tyytymättömiä alueen jälleenrakentamisen järjestelyihin, koska heidän mielestään jälleenrakennusapua ei ollut jaettu oikeudenmukaisesti. Tämän vuoksi he sytyttivät kaasuhyökkäyksen muistomerkin tuleen. Poliisi avasi tulen mielenosoittajia kohti. Yksi 14-vuotias poika kuoli ja muutamia mielenosoittajia ja poliiseja haavoittui.


title: Halabjan joukkomurha

text: Mm. Rober Fisk kirjoitti kirjassaan, että suurin kaasuaseiden käyttö kohdistui iranilaisia vastaan. On ilmeistä, että oli sovittu, että Iranin vastainen sota lopetettaisiin kaasun käytöllä. Tästä syystä USA peitteli myös Halabjan tapausta, joka liittyi suoraan tuohon Irakin ja Iranin loppuhuipennukseen 1988. Joissain piireissä ajateltiin, että Iran voittaisi sodan lopulta ja siksi joukkotuhoaseiden käyttö nähtiin keinoksi pakottaa Iran lopettamaan sota. Jos USA oli antanut luvan käyttää kaasua iranilaisia vastaan (100 000 uhria), niin olisi ollut hiusten halkomista puuttua siihen, että Iranin puolelta tapahtunut operaatio Halabjassa tukahdutettiin kaasulla. Saksalaiset toimittajat olivat tietoisia Halabjan tapauksesta tuoreeltaan ja yrittivät nostaa sitä esiin. Tuo tapaus irroitettiin Iranin sotaan liittyvästä kontekstistaan vuonna 1990, kun Irak hyökkäsi Kuwaitiin. Halabjan tapaus otettiin esille ja sitä käytettiin propagandassa Irakilaisia vastaan. Sitä kautta Saddam Husseinin hallinosta haluttiin tehdä Hitlerin tapainen kansanmurha-hallinto. On myös muistettava, että koko 1980-luvun lopun turkkilaiset kävivät pommittamassa kurdeja Irakin puolella. Robert Fisk myös huomioi sen, että kurdien ei tarvinnut osallistua Iranin vastaiseen sotaan, vaikka he olivat muodollissti irakilaisia.


title: Circle Regenerated

text: Circle Regenerated on suomalaisen melodista death metallia soittavan Norther -yhtyeen kuudes ja viimeinen studioalbumi, joka ilmestyi vuonna 2011.


title: Circle Regenerated

text: Albumi nousi Suomen virallisen listan sijalle 22.


title: Charles Msakila

text: Charles Msakila (10. marraskuuta 1919 – 23. helmikuuta 1994) on tansanialainen roomalaiskatolinen piispa. Hänet vihittiin papiksi 31. elokuuta 1947 ja nimitettiin 13. marraskuuta 1958 Kareman hiippakunnan piispaksi. Piispaksi vihkiminen seurasi 27. joulukuuta. Pääkonsekraattorina toimi paavi Johannes XXIII, jota avustivat Girolamo Bartolomeo Bortignon ja Gioacchino Muccin.


title: Charles Msakila

text: 24. lokakuuta 1969 Kareman hiippakunta vaihtoi nimensä Sumbawangaksi. Msakila osallistui Vatikaanin toiseen kirkolliskokoukseen ja johti hiippakuntaansa kuolemaansa saakka.


title: Gioacchino Muccin

text: Gioacchino Muccin (25. marraskuuta 1899 – 27. elokuuta 1991) oli italialainen roomalaiskatolinen piispa. Hänet vihittiin papiksi 22. syyskuuta 1923 ja nimitettiin Belluno e Feltren hiippakunnan piispaksi 19. toukokuuta 1949. Piispaksi vihkiminen seurasi 19. kesäkuuta. Muccin johti hiippakuntaansa, kunnes jäi eläkkeelle 1. syyskuuta 1975.


title: Gioacchino Muccin

text: Muccin osallistui Vatikaanin toiseen kirkolliskokoukseen.


title: Teijula

text: Teijula on kylä Liedossa ja nykyään osa Liedon keskustaajamaa. Kylässä sijaitseva Teijulan ratsutila tuli vuonna 1920 Liedon kunnan omistukseen, ja Liedon kunnantoimisto toimi sen päärakennuksessa vuosina 1947–1956. Vuodesta 2009 Aurajoen tuntumassa sijaitseva Teijulan ratsutila on toiminut vuokrattavana kokoustilana.


title: Giuseppe Andrich

text: Giuseppe Andrich (s. 28. maaliskuuta 1940) on italialainen roomalaiskatolinen piispa. Hänet vihki papiksi Belluno e Feltren hiippakuntaan Gioacchino Muccin 28. kesäkuuta 1965, ja hänet nimitettiin Belluno-Feltren piispaksi 29. toukokuuta 2004. Piispaksi vihkiminen seurasi 27. kesäkuuta. Pääkonsekraattorina toimi kardinaali Angelo Scola, jota avustivat kardinaali Paolo Romeo ja arkkipiispa Pietro Brollo.


title: Jude Thadaeus Ruwa’ichi

text: Jude Thadaeus Ruwa’ichi (s. 30. tammikuuta 1954) on tansanialainen roomalaiskatolinen arkkipiispa. Hänet vihittiin kapusiinien papiksi 25. marraskuuta 1981 ja nimitettiin Mbulun hiippakunnan piispaksi 9. helmikuuta 1999. Piispaksi vihkiminen seurasi 16. toukokuuta. Pääkonsekraattorina toimi Polycarp Pengo, jota avustivat Josaphat Louis Lebulu ja Justin Tetmu Samba.


title: Jude Thadaeus Ruwa’ichi

text: 15. tammikuuta 2005 Ruwa’ichi sai nimityksen Dodoman hiippakunnan piispaksi, ja 19. helmikuuta hänet asetettiin virkaansa. 10. marraskuuta 2010 Ruwa’ichi nimitettiin Mwanzan arkkihiippakunnan arkkipiispaksi, jonka virkaan hän tuli asetetuksi 9. tammikuuta 2011.


title: Castor Paul Msemwa

text: Castor Paul Msemwa (13. helmikuuta 1955 – 19. lokakuuta 2017) oli tansanialainen roomalaiskatolinen piispa. Hänet vihittiin papiksi Njomben hiippakuntaan 7. kesäkuuta 1987 ja nimitettiin Tunduru-Masasin hiippakunnan koadjuuttoripiispaksi 7. joulukuuta 2004. Piispaksi vihkiminen seurasi 30. tammikuuta 2005. Pääkonsekraattorina toimi Polycarp Pengo, jota avustivat Norbert Wendelin Mtega ja Magnus Mwalunyungu.


title: Castor Paul Msemwa

text: 25. elokuuta 2005 Msemwasta tuli Tunduru-Masasin piispa.


title: Kaupunginjohtajien yleiskokous

text: Kaupunginjohtajien yleiskokous on merkittävä Euroopan laajuinen liike. Siinä on mukana paikallisia ja alueellisia viranomaisia, jotka sitoutuvat vapaaehtoisesti lisäämään energiatehokkuutta ja uusiutuvien energianlähteiden käyttöä alueillaan. Sitoumuksellaan kaupunginjohtajien yleiskokouksen osallistujat pyrkivät saavuttamaan ja ylittämään Euroopan unionin tavoitteen vähentää hiilidioksiidipäästöjä 20 % vuoteen 2020 mennessä.


title: Kaupunginjohtajien yleiskokous

text: EU:n ilmasto- ja energiapaketin hyväksymisen jälkeen vuonna 2008 Euroopan komissio perusti kaupunginjohtajien yleiskokouksen kannustaakseen ja tukeakseen paikallisten viranomaisten toimenpiteitä kestävien energiakäytäntöjen käyttöönotossa.


title: Kaupunginjohtajien yleiskokous

text: Euroopan paikalliset viranomaiset kaikenkokoisilta paikkakunnilta pikkukylistä suurkaupunkeihin ja kaupunkialueisiin voidaan hyväksyä kaupunginjohtajien yleiskokouksen osallistujiksi.


title: Kaupunginjohtajien yleiskokous

text: Kaupungeilla, kunnilla ja muilla kaupunkialueilla on merkittävä tehtävä ilmastonmuutoksen hillitsemisessä, sillä ne kuluttavat 3/4 EU:n alueella tuotetusta energiasta ja tuottavat samankokoisen osuuden hiilidioksidipäästöistä. Siksi paikallisilla viranomaisilla onkin hyvät edellytykset muuttaa asukkaiden käyttäytymistä ja käsitellä ilmasto- ja energiakysymyksiä yleistajuisella tavalla, etenkin huomioimalla julkisen ja yksityisen sektorin näkökulman ja sisällyttämällä kestävän energian kysymykset yleisiin paikallisiin kehitystavoitteisiin.


title: Kaupunginjohtajien yleiskokous

text: Kaupunginjohtajien yleiskokouksen vaikutus ei rajoitu pelkästään aikomusten julistamiseen. Päästäkseen itse asettamiinsa kunnianhimoisiin hiilidioksidipäästöjen vähennystavoitteisiin osallistujat sitoutuvat suorittamaan tiettyjä toimenpiteitä, raportoimaan toimistaan ja sallimaan toimiensa valvonnan. Ennalta määritettyjen aikarajojen puitteissa ne ottavat virallisesti suorittaakseen seuraavat tehtävät:Jotta välttämättömät paikalliset sidosryhmät saataisiin mukaan kestävän energian toimintasuunnitelmaan, osallistujat myös:EU:n kunnianhimoisten energia- ja ilmastotavoitteiden saavuttamiseksi kaupunginjohtajien yleiskokouksen osallistujat sitoutuvat kehittämään kestävän energian toimintasuunnitelman (Sustainable Energy Action Plan, SEAP) vuoden kuluessa hankkeeseen sitoutumisestaan. Kunnanhallituksen hyväksymässä toimintasuunnitelmassa määritetään suunnitellut toimenpiteet ja järjestelyt, joilla osallistujat aikovat täyttää sitoumuksensa, niiden aikarajat ja määritetyt vastuut.


title: Kaupunginjohtajien yleiskokous

text: Käytännön opastusta ja selkeitä suosituksia SEAP-kehitysprosessia varten on erilaisissa teknisissä ja metodologisissa tukimateriaaleissa (kuten SEAP-ohjekirjassa ja -lomakkeessa ja nykyisiä menetelmiä ja työkaluja koskevissa raporteissa). Paikallisten viranomaisten käytännön kokemuksiin perustuvassa, läheisessä yhteistyössä Euroopan komission Yhteisen tutkimuskeskuksen kanssa kehitetyssä tukipaketissa on selvitetty yleiskokouksen osallistujille tärkeimmät periaatteet selkeästi, vaihe vaiheelta. Kaikki asiakirjat ovat ladattavissa sivuston www.eumayors.eu kirjastosta.


title: Kaupunginjohtajien yleiskokous

text: Yleiskokouksen osallistujilla ei ole aina riittäviä työkaluja ja voimavaroja päästötaseen laskentaan, siihen liittyvän kestävän energian toimintasuunnitelman laatimiseen ja suunnitelmassa esiteltyjen toimintojen rahoittamiseen. Tämän vuoksi maakunnilla, alueilla, verkostoilla ja kuntaryhmittymillä on tärkeä tehtävä niiden auttaessa osallistujia noudattamaan sitoumuksiaan.


title: Kaupunginjohtajien yleiskokous

text: Yleiskokouksen koordinaattorit ovat eri hallintotasojen julkisviranomaisia (kansalliselta, alueelliselta ja maakuntatasolta), jotka antavat osallistujille strategista opastusta, rahoitusta ja teknistä tukea kestävän energian toimintasuunnitelmien kehittämistä ja täytäntöönpanoa varten. Komissio erottaa toisistaan alueelliset koordinaattorit, jotka ovat kansallisen alatason hajautettuja viranomaisia – muun muassa maakuntia, alueita ja viranomaisten julkisia ryhmittymiä – ja kansalliset koordinaattorit, jotka ovat kansallisia julkisia elimiä – muun muassa kansallisia energiatoimistoja ja energiaministeriöitä.


title: Kaupunginjohtajien yleiskokous

text: Yleiskokouksen tukijat ovat EU:n laajuisia, kansallisia tai alueellisia verkostoja ja paikallisten viranomaisten yhteenliittymiä, jotka valjastavat lobbaus- tiedotus- ja promootiotoimintansa kaupunginjohtajien yleiskokoushankkeen tarkoituksiin ja tukevat sen osallistujien sitoumuksia.


title: Kaupunginjohtajien yleiskokous

text: Yleiskokouksen osallistujat ja sidosryhmät saavat päivittäin apua promootioasioihin, teknisiin ja hallinnollisiin ongelmiin kaupunginjohtajien yleiskokouksen toimistosta (CoMO). Sitä hallitsee Energy Citiesin johtama paikallisia ja alueellisia viranomaisia edustavien verkostojen yhteenliittymä, johon kuuluvat CEMR, Climate Alliance, Eurocities ja FEDARENE. Euroopan komission rahoittama CoMO on vastuussa koko hankkeen yleisestä koordinoinnista.


title: Kaupunginjohtajien yleiskokous

text: Osallistujien kestävän energian toimintasuunnitelmien laatimisen ja täytäntöönpanon tukemiseksi Euroopan komissio on osallistunut erityisesti kaupunginjohtajien yleiskokouksen osallistujille kohdennettujen rahastojen kehittämiseen. Niitä ovat muun muassa ELENA (European Local Energy Assistance, eurooppalainen paikallisen energian tuki) -väline, joka on perustettu Euroopan investointipankin kanssa suurille projekteille, sekä yhdessä saksalaisen KfW-pankkikonsernin kanssa perustettu ELENA-KfW, joka tarjoaa täydentävän lähestymistavan pienten ja keskisuurten kuntien kestävien sijoitusten aikaansaamiseen.


title: Kaupunginjohtajien yleiskokous

text: Euroopan komission lisäksi yleiskokous saa täyden tuen instituutioilta, mukaan lukien alueiden komitealta, joka on tukenut hanketta sen alusta asti, Euroopan parlamentilta, jossa pidettiin kaksi ensimmäistä allekirjoitusseremoniaa, sekä Euroopan investointipankilta, joka auttaa paikallisviranomaisia hyödyntämään sijoitusmahdollisuuksia.


title: Kaupunginjohtajien yleiskokous

text: Euroopan komission Yhteinen tutkimuskeskus tarjoaa hankkeelle teknistä ja tieteellistä tukea. Tiivistä yhteistyötä kaupunginjohtajien yleiskokouksen kanssa tekevä tutkimuskeskus huolehtii siitä, että osallistujat saavat selkeän teknisen ohjeiston ja lomakkeet, joita tarvitaan kaupunginjohtajien yleiskokouksen sitoumusten noudattamisessa sekä täytäntöönpanon ja tulosten valvonnassa.


title: Renatus Lwamosa Butibubage

text: Renatus Lwamosa Butibubage (3. huhtikuuta 1918 – 2. lokakuuta 1998) oli tansanialainen roomalaiskatolinen piispa. Hän syntyi Mwanzassa ja sai pappisvihkimyksen 22. elokuuta 1948. Hänet nimitettiin Mwanzan hiippakunnan vihkipiispaksi sekä Casiuksen titulaaripiispaksi 19. joulukuuta 1959. Piispaksi vihkiminen seurasi 8. toukokuuta 1960. Pääkonsekraattorina toimi paavi Johannes XXIII, jota avustivat Napoléon-Alexandre Labrie ja Fulton John Sheen.


title: Renatus Lwamosa Butibubage

text: Butibubage sai 15. tammikuuta 1966 nimityksen Mwanzan piispaksi, jona hän toimi, kunnes erosi 18. marraskuuta 1987. Piispan eroamispäivänä Mwanza korotettiin arkkihiippakunnaksi. Butibubage osallistui Vatikaanin toiseen kirkolliskokoukseen.


title: Štefan Rosina

text: Štefan Rosina (s. 15. heinäkuuta 1987 Púchov, Trenčínin alue) on slovakialainen moottoriurheilija.


title: Štefan Rosina

text: Hän on ajanut Porsche Supercup -sarjaa vuodet 2006-2013. Rosina on kilpaillut tämän lisäksi FIA GT1 World Championship -sarjassa.


title: Anthony Peter Mayalla

text: Anthony Peter Mayalla (25. huhtikuuta 1940 – 19. elokuuta 2009) on tansanialainen roomalaiskatolinen arkkipiispa. Hänet vihki papiksi Mwanzan hiippakuntaan Renatus Lwamosa Butibubage 20. joulukuuta 1970. Hän sai 12. tammikuuta 1979 nimityksen Musoman hiippakunnan piispaksi. Piispaksi vihkiminen seurasi 22. huhtikuuta; pääkonsekraattorina toimi Laurean Rugambwa, jota avustivat John James Rudin ja Butibubage.


title: Anthony Peter Mayalla

text: Mayalla sai 18. marraskuuta 1987 nimityksen Mwanzan arkkihiippakunnan arkkipiispaksi, jona hän toimi loppuikänsä. Hänen äkillinen kuolemansa Mwanzassa 69-vuotiaana johtui sydänkohtauksesta.


title: René Rast

text: René Rast (s. 26. lokakuuta 1986 Minden) on saksalainen moottoriurheilija. Hän on ajanut muun muassa Porsche Supercup, Formula BMW ADAC, ALMS, ADAC GT Masters ja ADAC Volkswagen Polo Cup-sarjoissa.


title: René Rast

text: Hän on voittanut kolme Porsche Supercup -mestaruutta vuosina 2010, 2011 ja 2012. Vuonna 2013 Rast kilpaili uudessa FIA GT Series -sarjassa sijoittuen sarjan kuudenneksi. Vuodesta 2014 Rast on kilpaillut Blancpain Sprint Series -sarjassa. Rast on osallistunut kolmesti urallaan Le Mansin 24 tunnin ajoon. Vuonna 2014 hän voitti Span 24 tunnin ajon yhdessä Laurens Vanthoorin ja Markus Winkelhockin kanssa. Hän on osallistunut myös Nürburgringin ja Daytonan 24 tunnin ajoihin.


title: Josaphat Louis Lebulu

text: Josaphat Louis Lebulu (s. 13. kesäkuuta 1942) on tansanialainen roomalaiskatolinen arkkipiispa. Hänet vihittiin papiksi 11. joulukuuta 1968 ja nimitettiin Samen hiippakunnan piispaksi 12. helmikuuta 1979. Piispaksi vihkiminen seurasi 24. toukokuuta. Pääkonsekraattorina toimi Laurean Rugambwa, jota avustivat Mario Epifanio Abdallah Mgulunde ja Dennis Vincent Durning.


title: Josaphat Louis Lebulu

text: Lebulu sai 28. marraskuuta 1998 Arushan hiippakunnan piispaksi. 16. maaliskuuta 1999 Arusha korotettiin arkkihiippakunnaksi, ja Lebulusta tuli sen arkkipiispa.


title: Isaac Amani Massawe

text: Isaac Amani Massawe (s. 10. kesäkuuta 1951) on tansanialainen roomalaiskatolinen piispa. Hänet vihittiin papiksi Moshin hiippakuntaan 29. kesäkuuta 1975 ja nimitettiin sen piispaksi 21. marraskuuta 2007. Piispaksi vihkiminen seurasi 22. helmikuuta 2008. Pääkonsekraattorina toimi Polycarp Pengo, jota avustivat Josaphat Louis Lebulu ja Amedeus Msarikie.


title: Amedeus Msarikie

text: Amedeus Msarikie (syyskuu 1931 – 6. helmikuuta 2013) oli tansanialainen roomalaiskatolinen piispa. Hänet vihittiin papiksi Moshin hiippakuntaan 8. elokuuta 1961 ja nimitettiin sen piispaksi 21. maaliskuuta 1986. Piispaksi vihkiminen seurasi 1. toukokuuta. Pääkonsekraattorina toimi Jozef Tomko, jota avustivat Laurean Rugambwa ja Maurice Michael Otunga.


title: Amedeus Msarikie

text: Msarikie jäi eläkkeelle 21. marraskuuta 2007.


title: Hurrikaani Katia

text: Hurrikaani Katia oli vuoden 2011 Atlantin hurrikaanikauden toinen hurrikaani ja kymmenes nimetty myrsky. Saffirin-Simpsonin hurrikaaniasteikolla se luokiteltiin ylimmillään tasolle 4.


title: Hurrikaani Katia

text: Katia syntyi Kap Verden eteläpuolella 29. elokuuta, lähti sitten kulkemaan kohti Yhdysvaltoja ja alkoi voimistua. Voimakkaimmillaan eli 4. luokan hurrikaanina se oli lyhyen aikaa syyskuun 5. päivänä. Se kaartoi rannikon lähistöltä itään ja kehittyi 10. syyskuuta tavalliseksi keskileveysasteiden liikkuvaksi matalapaineeksi. Sellaisena se liikkui nopeasti Pohjois-Eurooppaan, aiheutti tuhoja Britanniassa ja syysmyrskyn Skandinaviassa. Englannissa eräs mies sai surmansa, kun puu kaatui hänen autonsa päälle. Tuuli ja tulvat aiheuttivat myös paljon aineellisia vahinkoja. Ruotsissa kaatuvat puut katkoivat sähköjä ja haittasivat juna- ja tieliikennettä.


title: Franco Coppola

text: Franco Coppola (s. 31. maaliskuuta 1957 Maglie) on italialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi Otranton arkkihiippakuntaan 12. syyskuuta 1981. Hän sai 16. heinäkuuta 2009 nimitykset Vindan titulaariarkkipiispaksi sekä apostoliseksi nuntiukseksi Burundiin. Coppolan konsekroi piispaksi paavi Benedictus XVI kardinaali Tarcisio Bertonen ja kardinaali William Joseph Levadan avustamana 12. syyskuuta 2009.


title: Fanaa

text: Fanaa on Kunal Kohlin ohjaama intialainen hindinkielinen draamaelokuva vuodelta 2006. Päärooleja näyttelevät Aamir Khan ja Kajol. Elokuva oli sekä yleisö- että arvostelumenestys ja se voitti kolme Filmfare Awards -palkintoa.


title: Fanaa

text:
Delhiläinen turistiopas Rehan (Aamir Khan) ja sokea kashmirilaistyttö Zooni (Kajol) rakastuvat toisiinsa, mutta heidät erottaa terrori-isku, jossa Rehanin uskotaan kuolleen. Myöhemmin selviää, että Rehan ei kuollutkaan vaan hän on iskusta vastuussa oleva kashmirikapinallinen. Seitsemän vuotta myöhemmin hänen kapinallisjärjestönsä lähettää hänet suorittamaan tehtävää Kashmiriin, missä hän kohtaa jälleen Zoonin.
Jotkut kriitikot arvostelivat "Fanaata" sen pituudesta ja epäuskottavasta juonesta, mutta elokuvaa pidettiin onnistuneena pääasiassa Kajolin ja Aamir Khanin roolisuoritusten sekä kemian vuoksi.


title: Fanaa

text: Box Office India julisti elokuvan ”superhitiksi”.


title: Fanaa

text: Elokuvaa kieltäydyttiin esittämästä Gujaratin osavaltiossa Aamir Khaniin kohdistuvien protestien takia. Elokuvateatteri Jamnagarissa esitti sitä noin viikon ajan kesäkuussa 2006. Elokuvan esittäminen lopetettiin, kun mieskatsoja sytytti itsensä tuleen elokuvan väliajalla.


title: Fanaa

text: "Fanaa" on viimeinen elokuva, johon säveltäjäduo Jatin-Lalit sävelsi musiikin yhdessä. Sanoitukset kirjoitti Prasoon Joshi.


title: Three Days

text: Three Days on Jane’s Addictionin kappale, joka löytyy yhtyeen vuoden 1990 albumilta "Ritual de lo Habitual". Kappale on albumin ensimmäinen single, yhdessä kappaleen ”Stop!” kanssa, sillä molemmat julkaistiin samana päivänä. Perry Farrell kirjoitti kappaleen vuonna 1986 ja yhtye esitti sen livenä ensimmäisen kerran vuonna 1987.


title: Three Days

text: Kappale kertoo siitä, kun Farrelin ystävä Xiola Blue saapui Los Angelesiin isänsä hautajaisiin. Los Angelesissa hän asui Farrelin ja hänen tyttöystävänsä kanssa kolmen päivän ajan. Kappale on yhtyeen pisin. Se alkaa Farrelin lausumalla runolla, joka jatkuu musiikin "alla" lähes koko kappaleen ajan. Pitkä kappale sisältää paljon psykedeleelisiä ja progressiivisiä vaikutteita.


title: Three Days

text: Yhtye halusi julkaista kappaleen albumin Ritual de lo Habitual ensimmäisenä singlenä. Warner Brosin mielestä kappale oli liian pitkä, saavuttaakseen suosiota, joten se kehotti yhtyettä julkaisemaan mieluummin kappaleen Stop! singlenä. Kun sopua ei löytynyt, yhtye ja Warner Bros. päättivät julkaista molemmat kappaleet singleinä. Singlestä on julkaistu monia eri versioita, eri formaateille. Jotkut niistä sisältävät myös kappaleen "Stop!".


title: Three Days

text: CD ja 12' Vinyyli


title: Three Days

text: 7' Vinyyli


title: Three Days

text: 1. puoli


title: Three Days

text: 2. puoli


title: Three Days

text: CD, Kasetti, 12' Vinyyli (Three Days/Stop!)


title: Joe Manganiello

text: Joseph Michael "Joe" Manganiello (s. 28. joulukuuta 1976 Pittsburgh, Pennsylvania, Yhdysvallat) on yhdysvaltalainen näyttelijä.


title: Joe Manganiello

text: Joe Manganiello alkoi harrastaa näyttelemistä ja elokuvantekoa lukioaikoinaan. Hän opiskeli näyttelemistä Carnegie Mellon -yliopistossa Pittsburghissa. Opiskeluaikoinaan hän esiintyi useissa näytelmissä kuten "Venetsian kauppias" ja "The Last Night of Ballyhoo".


title: Joe Manganiello

text: Manganiello muutti valmistuttuaan Los Angelesiin ja hankki itselleen agentin. Kolme päivää myöhemmin hän koe-esiintyi Peter Parkerin rooliin elokuvaan "Spider-Man – hämähäkkimies". Manganiello ei saanut roolia, mutta hänet pestattiin samaan elokuvaan esittämään Flash Thompsonia.


title: Joe Manganiello

text: Tämän jälkeen Manganiello vieraili useissa televisiosarjoissa kuten "Kodinpuolustaja", "CSI" ja "Las Vegas". Hän esiintyi saippuasarjassa "American Heiress" vuonna 2007. Manganiello näytteli Owenia draamasarjassa "Tunteet pelissä" vuosina 2008–2010. Vuonna 2009 hänellä oli pääosa sotaelokuvassa "".


title: Joe Manganiello

text: Manganiello esittää ihmissusi Alcidea HBO:n televisiosarjassa "True Blood". Hän on voittanut roolistaan parhaan miessivuosan Saturn -palkinnon.


title: Joe Manganiello

text:
Manganiello tapasi malli-juontaja Audra Marien vuonna 2009. Pari meni kihloihin syyskuussa 2010.
Manganiello erosi kihlatustaan malli-juontaja Audra Mariesta vuonna 2011.
Tämän jälkeen hänet äänestettiin Hollywoodin kuumimmaksi poikamieheksi.
Nykyisin Joe Manganiello on naimisissa Sofia Vergaran kanssa. He tapasivat ensimmäisen kerran Valkoisessa talossa kirjeenvaihtajien illallisella. Pari avioitui marraskuussa 2015.


title: Joe Manganiello

text: Manganiello pitää urheilusta. Hän on amerikkalaisen jalkapallo joukkueen Pittsburgh Steelersin fani ja on tehnyt dokumentin "DieHardz" tapaamistaan muista seuran faneista. Manganiello on itse harrastanut nyrkkeilyä. Manganiello harrastaa myös hyväntekeväisyyttä ja tukee AIDS-säätiötä Until There's a Cure.


title: Joe Manganiello

text: People-lehti valitsi Manganiellon seksikkäimpien miehien listalle vuonna 2010. Manganiello on 196 cm pitkä.


title: Joe Manganiello

text: Manganiello harrastaa roolipelaamista ja on sisustanut kellarinsa pelkästään tälle harrastukselle.


title: Matthias Joseph Isuja

text: Matthias Joseph Isuja (14. elokuuta 1929 Haubi – 13. huhtikuuta 2016) oli tansanialainen roomalaiskatolinen piispa. Hänet vihittiin papiksi Dodoman hiippakuntaan 24. joulukuuta 1960 ja nimitettiin sen piispaksi 26. kesäkuuta 1972. Piispaksi vihkiminen seurasi 17. syyskuuta. Pääkonsekraattorina toimi Laurean Rugambwa, jota avustivat Marc Mihayo ja Adriani Mkoba.


title: Matthias Joseph Isuja

text: Isuja jäi eläkkeelle 15. tammikuuta 2005.


title: Freestylehiihto talviolympialaisissa 2014

text: Freestylehiihdossa kilpailtiin Sotšin 2014 talviolympialaisissa 6. – 21. helmikuuta Roza Hutorin extremepuistossa, jonka yleisöön mahtui 4 000 henkilöä.


text: Tapahtumia oli yhteensä kymmenen: miesten ja naisten kumparelasku, hypyt, skicross, lumikouru ja slopestyle. Slopestylessa ja lumikourussa kilpailtiin ensimmäistä kertaa.


text: 10. helmikuuta


text: 17. helmikuuta


text: 20. helmikuuta


text: 18. helmikuuta


text: 13. helmikuuta


text: 8. helmikuuta


text: 14. helmikuuta


text: 21. helmikuuta


text: 11. helmikuuta


title: Jacob Venance Koda

text: Jacob Venance Koda (s. 9. joulukuuta 1957) on tansanialainen roomalaiskatolinen piispa. Hänet vihittiin papiksi Samen hiippakuntaan 25. kesäkuuta 1987 ja nimitettiin sen piispaksi 16. maaliskuuta 1999. Piispaksi vihkiminen seurasi 30. toukokuuta. Pääkonsekraattorina toimi Polycarp Pengo, jota avustivat Josaphat Louis Lebulu ja Matthias Joseph Isuja.


title: Jacob Venance Koda

text: Koda erosi tehtävistään 15. huhtikuuta 2010. Syyksi eroon ilmoitettiin piispan kirkon moraaliopetusten vastainen toiminta.


title: Välinäytöksiä

text: Välinäytöksiä on Miguel de Cervantesin kirjoittamista proosamuotoisista lyhyistä näytelmistä, "välinäytöksistä", koottu kokoelma. Siinä on kahdeksan farssia, jotka sisältyvät vuonna 1615 ilmestyneeseen espanjankieliseen teokseen "Ocho comedias y ocho entremeses", jossa välinäytösten lisäksi on kahdeksan pitkää näytelmää.


title: Välinäytöksiä

text: Kirjan on julkaissut Faros-kustannus vuonna 2011. Näytelmät on suomentanut Arto Rintala.


title: Agapiti Ndorobo

text: Agapiti Ndorobo (s. 14. elokuuta 1954) on tansanialainen roomalaiskatolinen piispa. Hänet vihittiin papiksi 6. joulukuuta 1980 ja nimitettiin Mahengen hiippakunnan neljänneksi piispaksi 3. maaliskuuta 1995. Hänen edeltäjänsä oli 22. elokuuta 1993 kuollut Patrick Iteka.


title: Agapiti Ndorobo

text: Ndorobon konsekroi piispaksi Matthias Joseph Isujan ja Telesphore Mkuden avustama Polycarp Pengo 16. kesäkuuta 1995.


title: Telesphore Mkude

text: Telesphore Mkude (s. 30. marraskuuta 1945) on tansanialainen roomalaiskatolinen piispa. Hänet vihittiin papiksi Morogoron hiippakuntaan 16. heinäkuuta 1972 ja nimitettiin Tangan hiippakunnan piispaksi 18. tammikuuta 1988. Piispaksi vihkiminen seurasi 26. huhtikuuta. Pääkonsekraattorina toimi Laurean Rugambwa, jota avustivat Maurus Gervase Komba ja Adriani Mkoba.


title: Telesphore Mkude

text: 5. huhtikuuta 1993 Mkude sai nimityksen Morogoron piispaksi. Hän seurasi tässä virassa 6. marraskuuta 1992 tehtävistään eronnutta Mkobaa.


title: Henrik Jakob Wikar

text: Henrik Jakob Wikar, myös: "Hendrik Jakob Wikar" ja "Henricus Jacob Wikar" (s. 28. lokakuuta 1752 Kokkola) oli eteläisessä Afrikassa useita vuosia asunut suomalainen, joka päiväkirjassaan kuvaa khoisankansojen elämää.


title: Henrik Jakob Wikar

text: Wikarin isä oli maanmittari ja valtiopäivämies, äiti tämän toinen puoliso Margareta Carlborg.


title: Henrik Jakob Wikar

text: Pohjanmaalta kotoisin ollut Wikar aloitti opinnot Turun akatemiassa 1769, ja hänet on mainittu pohjalaisosakunnan nimikirjassa vielä 1771. Vuonna 1773 hän meni Hollannissa Hollannin Itä-Intian kauppakomppanian palvelukseen. Hän työskenteli Kapkaupungissa kauppakomppanian sairaalassa kirjurina. Seurasi töiden laiminlyöntiä, ja pelivelkojen vuoksi hän lähti 1775 siirtokunnan pohjoisosiin, jossa hän viipyi yli neljä vuotta. Siellä ollessaan hän kirjoitti vuoden 1778 loppupuolelta heinäkuuhun 1779 päiväkirjaa. Hän sai poissa ollessaan 1779 karkurina tuomion, mutta päiväkirja pelasti hänet, ja hän sai armonanomukseena hyväksynnän syksyllä 1779, todennäköisesti siksi, että päiväkirja sisälsi kauppakomppanialle hyödyllisiä tietoja. Hän kuvasi päiväkirjassaan hyvin tarkasti khoisankansojen tapoja ja rituaaleja, ja hänen muistiinpanojaan ovat tutkijat käyttäneet hyväksi myöhemminkin.


title: Maurus Gervase Komba

text: Maurus Gervase Komba (1923 – 23. helmikuuta 1996) oli tansanialainen roomalaiskatolinen piispa. Hänet vihittiin papiksi 15. heinäkuuta 1954 ja nimitettiin Tangan hiippakunnan piispaksi 15. joulukuuta 1969. Piispaksi vihkiminen seurasi 15. maaliskuuta 1970. Pääkonsekraattorina toimi Laurean Rugambwa, jota avustivat Eugéne Cornelius Arthurs ja Eberhard Spiess.


title: Maurus Gervase Komba

text: Komba erosi tehtävistään 18. tammikuuta 1988.


title: Fusion Garage

text: Fusion Garage on singaporelainen mobiililaitteita valmistava yritys. Yhtiö on ollut mukana Linux-pohjaisen JooJoo-taulutietokoneen kehityksessä, mikä piti alun perin julkaista yhdessä Michael Arringtonin kanssa. Fusion Garage kuitenkin ilmoitti marraskuussa 2009 jättäytyvänsä hankkeesta.